tripathysagar/odia_wiki huggingface dataset:
ରତି ଅଗ୍ନିହୋତ୍ରୀ  (ଜନ୍ମ: ୧୦ ଡିସେମ୍ବର ୧୯୬୦) ଜଣେ ଭାରତୀୟ ଅଭିନେତ୍ରୀ, ଯିଏକି ହିନ୍ଦୀ, ତେଲୁଗୁ ଓ ତାମିଲ ଭାଷାର କଥାଚିତ୍ରରେ କାମ କରନ୍ତି  । ୧୯୮୧ ମସିହାର କଥାଚିତ୍ର ଏକ୍ ଦୁଜେ କେ ଲିୟେ ଓ ୧୯୮୫ର କଥାଚିତ୍ର ତାୱାଇଫ୍ ପାଇଁ ତାଙ୍କୁ ଫିଲ୍ମଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲେ । ପ୍ରାରମ୍ଭିକ ଜୀବନ ଅଗ୍ନିହୋତ୍ରୀ ୧୯୬୦ ମସିହାର ଡିସେମ୍ବର ୧୦ ତାରିଖରେ ଉତ୍ତରପ୍ରଦେଶର ବରେଲିଠାରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ୧୦ ବର୍ଷ ବୟସରେ ସେ ମଡେଲିଂ କରିବା ଆରମ୍ଭ କରିଥିଲେ । ସେ ତାମିଲ ଭାଷାର କଥାଚିତ୍ରରେ ପ୍ରଥମେ କାମ କରିବା ଆରମ୍ଭ କରିଥିଲେ । ୧୯୭୯ ମସିହାରେ ତାଙ୍କର ଦୁଇଟି ତାମିଲ କଥାଚିତ୍ର ମୁକ୍ତିଲାଭ କରିଥିଲା; ପୁଥିଆ ଭରପୁଗାଲ ଓ ନିରାମ ମରାଠା ପୁକ୍କାଲ । ୧୯୮୦ ଦଶକରେ ସେ ଅନେକ ହିନ୍ଦୀ କଥାଚିତ୍ରେ ଅଭିନୟ କରିଥିଲେ ।୧୯୮୧ ମସିହାରେ ସେ ହିନ୍ଦୀ କଥାଚିତ୍ର ଏକ୍ ଦୁଜେ କେ ଲିୟେରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ଫିଲ୍ମଫେୟାର ପୁରସ୍କାର ଉତ୍ସବରେ ମନୋନୀତ କରାଯାଇଥିଲା । ଏହା ବ୍ୟତୀତ ତାଙ୍କ ଅଭିନୀତ ହିନ୍ଦୀ କଥାଚିତ୍ରଗୁଡ଼ିକ ମଧ୍ୟରୁ ୧୯୮୨ ମସିହାରେ ଫର୍ଜ ଔର୍ କାନୁନ୍, ୧୯୮୩ ମସିହାରେ କୁଲି, ୧୯୮୫ ମସିହାରେ ତୱାଇଫ୍, ୧୯୮୬ ମସିହାରେ ଆପ କେ ସାଥ୍ ଏବଂ ୧୯୮୭ ମସିହାରେ ହୁକୁମତ ମୁକ୍ତିଲାଭ କରିଥିଲା । ୧୬ ବର୍ଷର ବ୍ୟବଧାନ ପରେ ୨୦୦୧ ମସିହାରେ ହିନ୍ଦୀ କଥାଚିତ୍ର କୁଛ୍ ଖଟ୍ଟି କୁଛ୍ ମୀଠି ଜରିଆରେ ସେ ଅଭିନୟ ଜଗତକୁ ପୁଣି ଫେରିଥିଲେ । ସେହି ବର୍ଷ ସେ ତାମିଲ କଥାଚିତ୍ର ମଜୁନୁ ଓ ହିନ୍ଦୀ କଥାଚିତ୍ର ୟାଦେଁରେ ଅଭିନୟ କରିଥିଲେ । ୨୦୦୩ ମସିହାରେ ସେ ଅନାୟାର ଜରିଆରେ ମାଲାୟାଲମ୍ କଥାଚିତ୍ର ଜଗତରେ ଓ ଏନ୍ ଓଡେ ଟୁ ଲଷ୍ଟ୍ ଲଭ୍ ଜରିଆରେ ଇଂରାଜୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୦୮ ମସିହାରେ ସେ ଆଇନା-ଟେ ଜରିଆରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ମଞ୍ଚରେ ମଧ୍ୟ ଅଭିନୟ କରିଛନ୍ତି; ୨୦୦୫ ମସିହାରେ ତାଙ୍କ ଅଭିନୀତ ମଞ୍ଚ ନାଟକ ପ୍ଲିଜ୍ ଡିଭର୍ସ୍ ମି ଡାର୍ଲିଂ ପରିବେଷଣ ହୋଇଥିଲା । ୨୦୦୫ ମସିହାରେ ସେ ଦୂରଦର୍ଶନ ଧାରାବାହିକ ସିକ୍ସର୍‌ରେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ଅଗ୍ନିହୋତ୍ରୀ ୯ ଫେବୃଆରୀ ୧୯୮୫ରେ ବ୍ୟବସାୟୀ ତଥା ସ୍ଥପତି ଅନିଲ ବିରୱାନୀଙ୍କୁ ବିବାହ କରିଥିଲେ, ତାଙ୍କ ବାପାଙ୍କ ମୃତ୍ୟୁ ଓ ବିବାହ ପରେ ସେ ଅଭିନୟ ଦୁନିଆରୁ ଦୂରେଇ ଯାଇଥିଲେ । ୧୯୮୬ ମସିହାରେ, ତାଙ୍କ ପୁଅ ତନୁଜ ବିରୱାନୀ ଜନ୍ମଗ୍ରହଣ କରିଥିଲେ, ଯିଏକି ଜଣେ ଅଭିନେତା ଭାବରେ କାର୍ଯ୍ୟ କରୁଛନ୍ତି । ୨୦୧୫ ମସିହାରେ ତାଙ୍କର ବିବାହ ବିଚ୍ଛେଦ ହୋଇଥିଲେ ।
ଶିଶୁପାଳଗଡ଼ ଓଡ଼ିଶାର ଖୋର୍ଦ୍ଧା ଜିଲ୍ଲାରେ ଥିବା ଏକ ପୁରୁଣା ନଗରର ଭଗ୍ନାବଶେଷ । ଏହା ଭାରତର ସବୁଠାରୁ ବଡ଼ ଓ ଶ୍ରେଷ୍ଠ ପୁରାତନଓ ଐତିହାସିକ ଭଗ୍ନାବଶେଷ । ବିବରଣୀ ଭୁବନେଶ୍ୱରର ଅନତି ଦୂରରେ ଏହି ଭଗ୍ନାବଶେଷ ଆବିଷ୍କାର କରାଯାଇଥିଲା । ଏହାର ନିର୍ମାଣ ଶୈଳୀ ଓ କଳାକୃତି ଦେଖି ଭୂତତ୍ତ୍ୱବିଦମାନେ ଏହା ୨,୫୦୦ ବର୍ଷର ପୁରାତନ ବୋଲି କହିଥାନ୍ତି । ପୁରାତନ ଖନନରୁ ପ୍ରଫେସର ଲାଲ ସିଦ୍ଧାନ୍ତ ଦେଇଥିଲେ ଯେ, ଏହି ଦୁର୍ଗ-ସହର ୩ୟ ଶତକରୁ ୪ର୍ଥ ଶତକ ମଧ୍ୟରେ ବିକାଶ ଲାଭ କରିଥିଲା । ନୂତନ ଅନୁଧ୍ୟାନରୁ ଶ୍ରୀମତି ସ୍ମିଥ ଓ ଶ୍ରୀ ମହାନ୍ତି ଏହି ପୁରାତନ ନଗର ୫ମ ଶତକରେ ବିସ୍ତାରଲାଭ କରି ୪ର୍ଥ ଶତକ ଯାଏଁ ରହିଥିଲା ବୋଲି କହିଥାନ୍ତି । ଏହି ନଗରର ଜନସଂଖ୍ୟା ୨୦,୦୦୦ରୁ ୨୫,୦୦୦ ଭିତରେ ହୋଇଥାଇପାରେ । ଭୂତତ୍ତ୍ୱବିଦ ଏଠାରେ ଭୂ-ଭୌତିକ ସର୍ବେକ୍ଷଣ କରି ଉପଯୁକ୍ତ ଭୂମି ସଙ୍ଗ୍ରହ ଓ ପାଖାପାଖି ୪.୮ କି.ମି. ପରିଧିରେ ଖନନ କରିଛନ୍ତି । ଏଠାକାର ମୁର୍ତ୍ତି ଆଦିର ସନ୍ଧାନ ନିମନ୍ତେ ପାଖାପାଖି ଘର ଆଦି ଓ ନିକଟରେ ଥିବା ଭୂଖନନ କରାଯାଇଛି । ପୁରାତନ ଏଥେନ୍ସ ସହରର ଲୋକସଂଖ୍ୟା ୧୦,୦୦୦ ସଂଖ୍ୟକ ହୋଇଥିବା ବେଳେ ଏହାର ଜନସଂଖ୍ୟା ୨୦,୦୦୦ ହେବା ପ୍ରାସଙ୍ଗିକ ଅଟେ । ମାତ୍ର କେତେକଙ୍କ ମତରେ ସମ୍ପୂର୍ଣ୍ଣ ଖନନ ହେବା ଆଗରୁ କୌଣସି ମତ ଦେବା ସମିଚୀନ ନୁହେଁ । ବି.ବି. ବଳଙ୍କଦ୍ୱାରା ୧୯୪୮ ମସିହାରେ ଏହି ସ୍ଥଳୀର ପ୍ରଥମ ଖନନ ହୋଇଥିଲା । ୨୦୦୫ ମସିହାରେ ରାଡ଼ାରଦ୍ୱାରା ଦକ୍ଷିଣଦିଗରେ ଥିବା ଗଡ଼ଖାଇର ସମ୍ଭାବ୍ୟ ସ୍ଥାନ ନିରୁପିତ ହୋଇଥିଲା । ଏହି ଦୂର୍ଗର କ୍ଷେତ୍ରଫଳ ଜଉଗଡ଼ର ଦୁର୍ଗ ଅପେକ୍ଷା ଅଧିକ ଅଟେ । ଏହି ଦୂର୍ଗର ସୁରକ୍ଷା ବ୍ୟବସ୍ଥା ସେ ସମୟର ଭାରତରେ ସର୍ବାଧିକ ବୋଲି କୁହାଯାଏ । ଜନବସତି ଅଧୁନାତନ ଜନବସତି ଖ୍ରୀ.ଅ. ୫ମ ଶତାବ୍ଦୀରେ ରହିଥିଲା ।
ସୌଭାଗ୍ୟବତୀ, ୧୯୯୮ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରଣଜିତ ରାଉତ । ରମେଶ ପାଣିଗ୍ରାହୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଜ୍ୟୋତି ମିଶ୍ର, ମିହିର ଦାସ, ଉତ୍ତମ ମହାନ୍ତି, ଅଶ୍ରୁମୋଚନ ମହାନ୍ତି, ରାକେଶ ଜୈନ, ଦେବୁ ବୋଷ, ସୁରେଶ ବଳ, ଜୟୀରାମ ସାମଲ, ରବି ମିଶ୍ର, ସରୋଜ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଜ୍ୟୋତି ମିଶ୍ର ମିହିର ଦାସ ଉତ୍ତମ ମହାନ୍ତି ଅଶ୍ରୁମୋଚନ ମହାନ୍ତି ରାକେଶ ଜୈନ ଦେବୁ ବୋଷ ସୁରେଶ ବଳ ଜୟୀରାମ ସାମଲ ରବି ମିଶ୍ର ସରୋଜ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଶ୍ରୀକାନ୍ତ ଦାସ ଓ ସ୍ୱରୂପ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଦୋଳ ଗୋବିନ୍ଦ ମନ୍ଦିର  ( : / : /   ) ଆସାମ ପ୍ରଦେଶ, ଭାରତର କାମରୁପରେ ଥିବା ଏକ ପ୍ରସିଦ୍ଧ ମନ୍ଦିର  । ଏହା ବ୍ରହ୍ମପୁତ୍ର ନଦୀର ଉତ୍ତର କୂଳରେ ଥିବା ରାଜଦୁଆର,   ଗୌହାଟିରେ   ଥିବା ଚନ୍ଦ୍ର ଭାରତୀ ପାହାଡ଼ ନିମ୍ନ ଦେଶରେ ଏହି ମନ୍ଦିର ଅବସ୍ଥିତ । ଏହି ମନ୍ଦିରଟି ଶ୍ରୀକୃଷ୍ଣଙ୍କୁ ସମର୍ପିତ ହୋଇଛି । ମନ୍ଦିର ପରିସରରେ ଏକ ନାମଘର ମଧ୍ୟ ଅଛି । ମନ୍ଦିରଟି ବର୍ଷ ସାରା ଖୋଲା ରହେ ଓ ସେଠାକୁ ପ୍ରବେଶ କରିବାର ସୁବିଧା ଅଛି କିନ୍ତୁ ନଭେମ୍ବର ଅପ୍ରେଲ ମାସରେ ନଦୀ କୂଳରେ ବାଲି ଉପରେ ଭ୍ରମଣ ଓ ନଦୀରେ ନୌକା ବିହାର ଏକ ଅନନ୍ୟ ଆନନ୍ଦ ଆଣିଦିଏ । ଇତିହାସ ନାଲବାରି   ପାଖରେ ଥିବା ସଂଧ୍ୟାସର ସ୍ଥାନରୁ କୃଷ୍ଣଙ୍କୁ ବର୍ତ୍ତମାନର ସ୍ଥାନକୁ ଆଣିଥିବା ସ୍ୱର୍ଗୀୟ ଗଙ୍ଗା ରାମ ବରୁଆଙ୍କ ବିଷୟରେ ଅନେକ କାହାଣୀ ଅଛି । ଶହେ ପଚାଶ ବର୍ଷ ପୂର୍ବେ ପ୍ରଥମ ଦୋଳ ଗୋବିନ୍ଦ ମନ୍ଦିର ତିଆରି ହୋଇଥିଲା କିନ୍ତୁ ଏହାର ଆଧୁନିକୀକରଣ ୧୯୬୬ ମସିହାରେ ହୋଇଥିଲା । ମହତ୍ତ୍ୱ ଫେବୃୟାରୀ-ମାର୍ଚ୍ଚ ମାସରେ ହେଉଥିବା ହୋଲି ଉତ୍ସବ ନିମନ୍ତେ ଏହି ସ୍ଥାନ ବିଶେଷ ଭାବରେ ଜଣାଶୁଣା । ପାଞ୍ଚ ଦିନ ଧରି ଏହି ହୋଲି ଏଠାରେ ପାଳନ କରାଯାଏ । ଏହି ସମୟରେ ପ୍ରାୟ ପାଞ୍ଚ ହଜାର ଲୋକ ଏଠାରେ ସମବେତ ହୋଇ ବିଭିନ୍ନ କାର୍ଯ୍ୟକ୍ରମରେ ଭାଗ ନିଅନ୍ତି । ଏହି ସମୟରେ ଗୌହାଟିରୁ ରାଜଦୁଆର ପର୍ଯ୍ୟନ୍ତ ନାବ ବା ଫେରି   ସେବା ଉପଲବ୍ଧ ହୁଏ । ଦୋଳ ଗୋବିନ୍ଦ ମନ୍ଦିର ସକାଳ ୭ଟା ବେଳେ ଖୋଲା ହୋଇ ଦୈନନ୍ଦିନ ସେବା ଆରମ୍ଭ ହୋଇଯାଏ । ବିଗ୍ରହଗୁଡ଼ିକୁ ପୁରୋହିତ ସ୍ନାନ କରେଇ ଅର୍ଚ୍ଚନା ଆରମ୍ଭ କରନ୍ତି । ଭକ୍ତମାନେ ଏକ ଘଣ୍ଟା ବିଳମ୍ବରେ ଆସନ୍ତି ଓ ଦିନ ଶେଷ ହେବା ପର୍ଯ୍ୟନ୍ତ ରହନ୍ତି । ଉପରବେଳା ମନ୍ଦିର ବନ୍ଦ ରହେ । ସନ୍ଧ୍ୟା ସମୟରେ ଭକ୍ତି ସଙ୍ଗୀତ ଓ କୀର୍ତ୍ତନ ସହିତ ଆରତୀ କରାଯାଏ । ପ୍ରତ୍ୟହ ଉପରବେଳା ଠାକୁରଙ୍କୁ ପ୍ରସାଦ ପରେ ହଲରେ ଥିବା ସମସ୍ତ ଭକ୍ତଙ୍କୁ ଭୋଗ ବଣ୍ଟାଯାଏ । ଅନେକ ଭକ୍ତ ଭୋଗ ଓ ସରେଇ ପାଇଁ ମନ୍ଦିର ପ୍ରଶାସକଙ୍କୁ ଦାନ ଦିଅନ୍ତି । ଏହି ଭଳି ଭକ୍ତଙ୍କୁ କିଛି ଭୋଗ ଘରକୁ ନେଇଯିବା ପାଇଁ କାଉଣ୍ଟରରେ ଦିଆଯାଏ । ଗମନାଗମନ ଫାନ୍ସି ବଜାର ଫେରି ଘାଟରୁ ରାଜଦୁଆର ଯିବାକୁ ସାଧାରଣତଃ ଡଙ୍ଗା ବା ଷ୍ଟିମର ମିଳିଯାଏ ଯେଉଁଥିରେ ମନ୍ଦିରକୁ ସହଜରେ ଓ ଶୀଘ୍ର ଯାଇହୁଏ । ରାଜଦୁଆରଠାରୁ ମନ୍ଦିର ମାତ୍ର ପାଞ୍ଚ ମିନିଟର ଚଲା ରାସ୍ତା । ଖରଗୁଲି, ଅଦାବାରି ଓ ଜଲୁକବାରି ସ୍ଥାନରୁ ଟ୍ରେକର ମିଳିଯାଏ ।
ଆଚରଣ ରୋଗ  ( ସିଡି ) ହେଉଛି ଏକ ମାନସିକ ରୋଗ ଯେଉଁଥିରେ ସାମାଜିକ ନିୟମ ଏବଂ ଅନ୍ୟମାନଙ୍କର ମୌଳିକ ଅଧିକାରର ଉଲ୍ଲଂଘନ ସହିତ ବାରମ୍ବାର ଏବଂ ଦୀର୍ଘସ୍ଥାୟୀ ସମସ୍ୟା ରହିଥାଏ  । ଏଥିରେ ଅନ୍ୟମାନଙ୍କ ପ୍ରତି ଆକ୍ରୋଶ, ସମ୍ପତ୍ତି ନଷ୍ଟ ଏବଂ ଚୋରି ଅନ୍ତର୍ଭୁକ୍ତ ହୋଇପାରେ । ଏହି ସମସ୍ୟାଗୁଡିକ ଏପରି ଏକ ସ୍ତରକୁ ଯାଏ ଯେଉଁଥିରେ ଗୁରୁତ୍ୱପୂର୍ଣ୍ଣ ଅଘଟଣ ଘଟେ । ରୋଗ ଜଟିଳ ହେଲେ ଧ୍ୟାନାଭାବ ଓ ଅତିସକ୍ରିୟତା ବିକାର, ପଦାର୍ଥ ଅପବ୍ୟବ‌ହର ଏବଂ ଆତ୍ମହତ୍ୟା ହୋଇପାରେ । ହାରାହାରି ବୁଦ୍ଧିଠାରୁ କମ୍ ବୁଦ୍ଧି ଥିଲେ, ପିତାମାତାଙ୍କଦ୍ୱାରା ପ୍ରତ୍ୟାଖ୍ୟାନ ହୋଇଥିଲେ, ଶିଶୁ ନିର୍ଯ୍ୟାତନାର ଶିକାର ହୋଇଥିଲେ, ସମାନ ସମସ୍ୟା ସହ ସାଥୀ ଗୋଷ୍ଠୀ ଏବଂ ରୋଗର ପାରିବାରିକ ଇତିହାସ ଥିଲେ ଏହି ରୋଗ ସଙ୍କଟ ରହେ । ରୋଗର ଆଚରଣର ବର୍ଣ୍ଣନା ଉପରେ ରୋଗ ନିର୍ଣ୍ଣୟ କରାଯାଏ  ଦଶ ବର୍ଷ ବୟସ ପୂର୍ବରୁ କିମ୍ବା ପରେ ଏହା ଆରମ୍ଭ ହୋଇଛି କି ନାହିଁ ତାହା ଉପରେ ଆଧାର କରି ଏହାର ଶ୍ରେଣୀ ବିଭାଗ କରାଯାଏ । ଏହା ଅସାମାଜିକ ବ୍ୟକ୍ତିତ୍ୱ ବ୍ୟାଧିର ଏକ ଅଗ୍ରଗାମୀ ରୋଗ ଅଟେ ଯାହା ୧୮ ବର୍ଷ ବୟସ ପର୍ଯ୍ୟନ୍ତ ନିର୍ଣ୍ଣୟ କରାଯାଇନଥାଏ । ପରିଚାଳନାରେ ପିତାମାତାଙ୍କ ତାଲିମ, କ୍ରୋଧ ପରିଚାଳନା ତାଲିମ, ବ୍ୟକ୍ତିଗତ ପରାମର୍ଶ, ଏବଂ ବିଦ୍ୟାଳୟ ସହାୟତା ଆବଶ୍ୟକ ହୋଇପାରେ । ସମ୍ପର୍କୀୟ ମାନସିକ ସ୍ୱାସ୍ଥ୍ୟ ଅବସ୍ଥା ଔଷଧଦ୍ୱାରା ଉପକୃତ ହୋଇପାରେ । ଫଳାଫଳଗୁଡ଼ିକ ପରିବର୍ତ୍ତନଶୀଳ ଏବଂ ଲୋକଙ୍କୁ ଚିକିତ୍ସା ଗ୍ରହଣ କରେଇବା କଷ୍ଟକର ହୋଇପାରେ । ଆଚରଣ ବ୍ୟାଧି ଜନସଂଖ୍ୟାର ପ୍ରାୟ ୨ରୁ ୧୦%କୁ ପ୍ରଭାବିତ କରିଥାଏ । ୨୦୧୩ରେ ଏହା ବିଶ୍ୱସ୍ତରରେ ୫୧.୧ ନିୟୁତ ଲୋକଙ୍କୁ ପ୍ରଭାବିତ କରିଥିଲା ବୋଲି ଆକଳନ କରାଯାଇଥିଲା। ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ସାଧାରଣତଃ ବାଲ୍ୟକାଳରେ ଆରମ୍ଭ ହୋଇ ଏହି ଅବସ୍ଥା ବୟସ୍କ ଅବସ୍ଥା ହେବା ପର୍ଯ୍ୟନ୍ତ ରହିପାରେ । ୧୯୬୮ ମସିହାରେ ଏହି ରୋଗକୁ ଡିଏସଏମ-୨ରେ ଅନ୍ତର୍ଭୁକ୍ତ କରାଯାଇଥିଲା ।
ଗୋବିଚେତ୍ତିପାଲୟମ ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ଏରୋଦେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୋବିଚେତ୍ତିପାଲୟମ ସହରର ମୋଟ ଜନସଂଖ୍ୟା ୫୫୧୫୦ ଅଟେ । ସେଥି ମଧ୍ୟରୁ ୪୯.୪୮% ଜଣ ପରୁଷ ହୋଇଥିବା ବେଳେ ୫୦.୫୨% ଜଣ ନାରୀ ଅଟନ୍ତି । ଗୋବିଚେତ୍ତିପାଲୟମର ସାକ୍ଷରତା ହାର ୭୪.୨୬% ଅଟେ । ଏହା ଜାତୀୟ ହାରଠାରୁ -୯.୪୨% ପ୍ରତିଶତ କମ ଅଟେ । ସେଥିରୁ ୩୯.୭୩% ପ୍ରତିଶତ ପୁରୁଷ ଓ ୩୪.୫୩% ନାରୀ ଅଟନ୍ତି । ୮.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଗୋବିଚେତ୍ତିପାଲୟମର ସରକାରୀ ଭାଷା ଅଟେ ।
ଲଡୁ ଏକ ଗୋଲାକାର ମିଷ୍ଠାନ୍ନ ଯାହା ଭାରତୀୟ ଉପମହାଦେଶରେ ବହୁଳ ଭାବରେ ପ୍ରଚଳିତ । ଲଡୁକୁ ମଇଦା , ବେସନ ଓ ଚିନି ପରି ଉପାଦାନ ସାହାଯ୍ୟରେ ବିଭିନ୍ନ ପ୍ରକାର ତିଆରି କରାଯାଏ । ଉତ୍ଶବ ତଥା ଧାର୍ମିକ ଅନୁଷ୍ଠାନରେ ଲଡୁ ବଣ୍ଟନ କରାଯାଇଥାଏ । ଲଡୁ ଗଣେଶଙ୍କ ପ୍ରିୟ ଯୋଗୁଁ ତାଙ୍କ ନିକଟରେ ଭୋଗ କରାଯାଏ । ପ୍ରସ୍ତୁତି ବିଧି ଲଡୁର ଅରସ୍ତୁତି ବିଧି ବିଭିନ୍ନ ପ୍ରକାର ଲଡୁ ପାଇଁ ବିଭିନ୍ନ । ତେବେ ବହୁଳ ଭାବରେ ଲଡୁ ବେସନ , ଗହମ ଗୁଣ୍ଡ , ବଟା ଯାଇଥିବା ନଡିଆ , ଚିନି ଦେଇ ପ୍ରସ୍ତୁତ ହୁଏ । ଲଡୁକୁ ଆକର୍ଷଣୀୟ ଦେଖାଯିବା ପାଇଁ ଏଥିରେ ରଙ୍ଗର ମଧ୍ୟ ପ୍ରୟୋଗ କରା ଯାଏ । ସମସ୍ତ ଦ୍ରବ୍ଯକୁ ଘିଅରେ ରନ୍ଧା ଯାଇ ତାକୁ ଶୀତଳ ହେଲା ପରେ ବଲ ଆକାରରେ ସଜା ଯାଏ । କେତେକ ସ୍ଥଳରେ ଆୟୁର୍ବେଦିକ ଜୈବିକ ପଦାର୍ଥର ମିଶ୍ରଣରେ ସ୍ୱତନ୍ତ୍ର ଲଡୁ ମଧ୍ୟ ପ୍ରସ୍ତୁତ ହୁଏ । ଲଡୁରେ ବାଦାମ ବା କାଜୁ ଖଣ୍ଡ, ପିସ୍ତାବାଦାମ ଦେଇ ତାହାକୁ ଆହୁରି ସ୍ୱାଦିଷ୍ଟ କରାଯାଇଥାଏ । ବୁନ୍ଦି ଲଡୁ ସବୁଠୁ ବେଶୀ ପ୍ରଚଳିତ ଲଡୁ ହେଲା ବୁନ୍ଦି ଲଡୁ । ବେସନକୁ ଗୋଳି ତାକୁ ତେଲରେ ଛୋଟ ବୁନ୍ଦି ଆକାରରେ ଛଣା ଯାଇ ତାହାକୁ ଚିନି ସିରାରେ ପକାଇ ରଖା ଯାଏ । ତାହା ଶୀତଳ ହେଲା ପରେ ତାକୁ ଛୋଟ ବଲ ଆକାରରେ ଗଢ଼ା ଯାଏ । ଉତ୍ତର ଭାରତ ସମେତ ଓଡ଼ିଶା , ବଙ୍ଗରେ ଏହାର ପ୍ରଚାଳନ ଖୁବ ବେଶୀ । ବିବାହ , ରକ୍ଷ୍ୟା ବନ୍ଧନ , ଦୀପାବଳି ପରି ପାର୍ବଣରେ ଏହି ଲଡୁ ବହୁ ପରିମାଣରେ ବ୍ଯବହ୍ରୁତ ହୁଏ । ବେସନ ଲଡୁ ବେସନ ଲଡୁ ଏହା ଏକ ଲୋକପ୍ରିୟ ମିଷ୍ଠାନ୍ନ । ଏହାର ପ୍ରସ୍ତୁତି ବିଧି ମଧ୍ୟ ସରଲ । ବେସନକୁ ଚିନି ସହିତ ମିଶେଇ ବହଳ ଘୋଳ କଳା ପରେ ତାକୁ ବଲ ଆକାରର କରି ଗରମ ଘିଅରେ ଛଣା ଯାଇଥାଏ । ତାକୁ ଭଲ ଭାବରେ ଘାନ ସ୍ୱରନିମ ରଙ୍ଗ ହେବା ଯାଏ ଛାଣି ତାକୁ ଚିନି ସିରାରେ ପକା ଯାଏ । ତାହା ଉପରେ ସିଲଭର ଫଏଲ, ଓ ପିଷ୍ଟ ବାଦାମ ଖଣ୍ଡ ଦେଇ ସଜାଇ ଦିଅ ଯାଏ । ଏହି ଲଡୁକୁ ବେଶ କିଛି ଦିନ ରଖା ଯାଇପାରେ । ନଡିଆ ଲଡୁ ଭାରତରେ ଏଇତିହାସିକ କାଳରୁ ନଡିଆ ଲଡୁ ପ୍ରଚଳିତ ଥିବାର ଜଣା ଯାଏ । ଚୋଳ ସମ୍ଭ୍ରାଜ୍ୟ ଥିବା ସମୟରେ ଏହି ଲଡୁକୁ ଯୁଦ୍ଧହ ସମୟରେ ମଧ୍ୟ ବ୍ୟବହାର ହାଉଥିବାର ଇତିହାସରେ ଉଲ୍ଲେଖ ରହିଛି । ଦକ୍ଷିଣ ଭାରତରେ ନଡିଆ ବହୁ ପରିମାଣରେ ମିଳୁଥିବାରୁ ଏହାକୁ ଖାଦ୍ଯ ହିସାବରେ ସଂରକ୍ଷ୍ୟନ କରିବାକୁ ତାକୁ ଲଡୁ ହିସାବରେ ରଖା ଯାଉଥିଲା . ମଲାଇ ଲଡୁ ଭାରତ ଓ ପାକିସ୍ଥାନର ମରୁଭୁମି ଅଞ୍ଚଳରେ ଏହି ମଲାଇ ଲଡୁର ପ୍ରଚାଳନ ଥାଏ । ଦୁଧକୁ ଫୁଟେଇ ଦେଲେ ସେଥିରୁ ଖୁଆ ବାହାରେ ଯାହା ଶୁଷ୍କ ଆକାରରେ ଥାଏ । ଏହି ଖୁଆ ସହିତ ଚିନି , ମଇଦା ଆଦି ଉପାଦାନ ଦେଇ ସେଥିରେ ଲଡୁ ତିଆରି କରାଯାଇଥାଏ , ଯାହା ବହୁଦିନ ପର୍ଯ୍ୟନ୍ତ ବ୍ୟବହାର ଯୋଗ୍ୟ ଥାଏ । ବ୍ୟବହାର ଲଡୁ ଧାର୍ମିକ ଅନୁଷ୍ଠାନ , ମନ୍ଦିର ଆଦିରେ ଭୋଗ ହିସାବରେ ବ୍ୟବହାର ହୋଇଥାଏ । ଭେଙ୍କଟେଶ୍ୱର ମନ୍ଦିର , ପୁରୀ ଜଗନ୍ନାଥ ମନ୍ଦିର ଆଦିରେ ଲଡୁ ଭୋଗ ନିୟମିତ ଲାଗିବାର ପରମ୍ପରା ରହିଛି । ଏପରିକି ମୁସଲମାନ ସଂପ୍ରଦାଯଙ୍କ ଈଦ ଉତ୍ଶାବରେ ଲଡୁର ବହୁତ ବ୍ୟବହାର ହୁଏ । ସଂସୃତି ସହ ଲଡୁର ସଂଯୋଗ ଭାରତୀୟ ସଂସୃତି ସହ ଲଡୁର ଗଭୀର ସମ୍ବନ୍ଧ ରହିଥିବା ଜଣା ଯାଏ । ମହାରାଷ୍ଟ୍ରରେ ଗଣେଶ ପୂଜା ସମୟରେ ଲଡୁ ପ୍ରସ୍ତୁତ ହେଇ ଭକ୍ତମାନଙ୍କୁ ପ୍ରସାଦ ହିସାବରେ ବଣ୍ଟନ ହୁଏ । ଆନ୍ଧ୍ର ପ୍ରଦେଶରେ ୨୦୧୨ ମସିହାରେ ଗଣେଶ ପୂଜା ସମୟରେ ୬,୩୦୦ କିଲୋଗ୍ରା ଓଜନର ଲଡୁ ତିଆରି ହେଇ ଥିଲା , ଯାହାକୁ ବିଶ୍ୱର ସର୍ବବୃହତ ଲଡୁ ବୋଲି କୁହାଯାଏ ।
ଅନ୍ନଦା ଶଙ୍କର ରାୟ  (୧୫ ମଇ ୧୯୦୪ - ୨୮ ଅକ୍ଟୋବର, ୨୦୦୨) ଢେଙ୍କାନାଳରେ ଜନ୍ମିତ ସବୁଜଗୋଷ୍ଠୀର ଜଣେ ଲେଖକ ଓ କବି ଥିଲେ  । ଅନ୍ନଦା ଶଙ୍କର ରାୟ୧୯୨୧-୨୩ ମଧ୍ୟରେ ଓଡ଼ିଆରେ କେତେକ କବିତା ଓ ପ୍ରବନ୍ଧ ରଚନା କରି  'ଉତ୍କଳ ସାହିତ୍ୟ'  ପତ୍ରିକାରେ ପ୍ରକାଶ କରିଥିଲେ । ତାହାର ପରବର୍ତ୍ତୀ ସମୟରେ  'ବାସନ୍ତୀ'  ଉପନ୍ୟାସର କେତେକ ପରିଚ୍ଛେଦ ଏବଂ ସାହିତ୍ୟ ସମାଲୋଚନା ମୁଳକ କେତେକ ଉଚ୍ଚକୋଟୀର ପ୍ରବନ୍ଧ; ଯଥା ପଦ୍ମଚରଣଙ୍କ କବିତା, ସମର ଓ ସାହିତ୍ୟ, ମଥୁରାମଙ୍ଗଳ ଆଲୋଚନା ପ୍ରଭୃତି ରଚନା କରିଥିଲେ । ୨୦୦୨ ମସିହା ଅକ୍ଟୋବର ୨ତାରିଖ ଦିନ କଲିକତାଠାରେ ତାଙ୍କର ଦେହାନ୍ତ ହୋଇଥିଲା ।
ପ୍ରଫେସର ଗଗନେନ୍ଦ୍ର ନାଥ ଦାଶ,  (୨୫ ନଭେମ୍ବର ୧୯୪୦-୧୯ ନଭେମ୍ବର ୨୦୨୨) ଓଡ଼ିଶାର ଜଣେ ଖ୍ୟାତନାମା ଭାଷାବିତ୍, ପ୍ରାବନ୍ଧିକ ଏବଂ ସମାଲୋଚକ ଥିଲେ  । ସେ ବିଜେବି ସାନ୍ଧ୍ୟ ମହାବିଦ୍ୟାଳୟ, ବିଶ୍ୱଭାରତୀ ବିଶ୍ୱବିଦ୍ୟାଳୟ ଓ ବ୍ରହ୍ମପୁର ବିଶ୍ୱବିଦ୍ୟାଳୟ ଆଦି ମହାବିଦ୍ୟାଳୟ/ବିଶ୍ୱବିଦ୍ୟାଳୟମାନଙ୍କରେ ଶିକ୍ଷା ପ୍ରଦାନ କରିଥିଲେ । ଓଡ଼ିଆ ସାହିତ୍ୟକୁ ତାଙ୍କର ଅବଦାନ ନିମନ୍ତେ ସେ ୨୦୧୮ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ, ୨୦୧୧ ମସିହାରେ ଅତିବଡ଼ୀ ଜଗନ୍ନାଥ ଦାସ ପୁରସ୍କାର, ୨୦୧୧ ମସିହାରେ ବିଷୁବ ପୁରସ୍କାର, ୨୦୦୫ ମସିହାରେ ପ୍ରବନ୍ଧ ଏବଂ ସମାଲୋଚନା ନିମନ୍ତେ ଉତ୍କଳ ସାହିତ୍ୟ ସମାଜ ପୁରସ୍କାର ଆଦିରେ ସମ୍ମାନୀତ ହୋଇଥିଲେ । ୨୦୦୬ରେ ସେ ଓଡ଼ିଶା ପ୍ରବନ୍ଧ ଏବଂ ସମାଲୋଚନା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୦୨ରେ ସେ ପ୍ରବନ୍ଧ ଏବଂ ସମାଲୋଚନା ପାଇଁ ଝଙ୍କାର ସମ୍ମାନ ପାଇଥିଲେ ମଧ୍ୟ ସେଗୁଡ଼ିକୁ ପ୍ରତ୍ୟାଖ୍ୟାନ କରିଥିଲେ । ୨୦୨୨ ମସିହା ନଭେମ୍ବର ୧୯ ତାରିଖରେ ଭୁବନେଶ୍ୱରଠାରେ ତାଙ୍କର ୮୧ ବର୍ଷ ବୟସରେ ଦେହାନ୍ତ ହୋଇଥିଲା । ସଂକ୍ଷିପ୍ତ ଜୀବନୀ ଗଗନେନ୍ଦ୍ର ନାଥ ଦାଶ ୧୯୪୦ରେ ଅବିଭକ୍ତ ଯାଜପୁର ଜିଲ୍ଲାର ବଡ଼ଚଣା ଥାନା ଅନ୍ତର୍ଗତ କଡ଼େଇ ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ବାପା ବାଞ୍ଛାନିଧି ଦାଶ ୧୯୨୧ରେ ଅସହଯୋଗ ଆନ୍ଦୋଳନରେ ସାମିଲ ହୋଇଥିଲେ । ତାଙ୍କ ମା ' ସୁଲୋଚନା ଦେବୀ ଜଣେ ଗୃହିଣୀ ଥିଲେ । ସେ ରମା ଦେବୀଙ୍କ ବିବାହ କରିଥିଲେ ଓ ଏହି ଦମ୍ପତ୍ତିଙ୍କର ତପନ ନାମକ ପୁତ୍ର ଓ ପ୍ରତିଚୀ ନାମକ କନ୍ୟା ଅଛନ୍ତି । ତାଙ୍କର ୨୦୨୨ ମସିହା ନଭେମ୍ବର ୧୯ ତାରିଖରେ ଭୁବନେଶ୍ୱରଠାରେ ପରଲୋକ ଘଟିଥିଲା । ଶିକ୍ଷା ଓ ବୃତ୍ତି ଗାଁଁ ବିଦ୍ୟାଳୟରେ ଶିକ୍ଷା ସମାପ୍ତ ପରେ ରେଭେନ୍ସାରୁ ୧୯୫୯ରେ ସ୍ନାତକ  (ଓଡ଼ିଆ ସମ୍ମାନ) ଶ୍ରେଣୀ ଉତ୍ତୀର୍ଣ୍ଣ ହୋଇଥିଲେ  । ୧୯୬୧ରେ ଶାନ୍ତିନିକେତନର ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । ୧୯୬୨ରେ ଉତ୍କଳ ବିଶ୍ୱବିଦ୍ୟାଳୟ ଅଧୀନସ୍ଥ ବିଜେବି ସାନ୍ଧ୍ୟ ମହାବିଦ୍ୟାଳୟରେ ଅଧ୍ୟାପକ ଭାବେ ଯୋଗ ଦେଇଥିଲେ । ସାଢ଼େ ଚାରିବର୍ଷ ପରେ ଶାନ୍ତିନିକେତନରେ ଅଧ୍ୟାପକ ଭାବେ ଯୋଗ ଦେଇଥିଲେ । ଦଶବର୍ଷ ପରେ ବ୍ରହ୍ମପୁର ବିଶ୍ୱବିଦ୍ୟାଳୟରେ ଓଡ଼ିଆ ସ୍ନାତକୋତ୍ତର ବିଭାଗରେ ଭାଷାବିଜ୍ଞାନୀ ରିଡର ଭାବେ ଯୋଗ ଦେଇଥିଲେ । ୧୯୮୫ ମସିହାରେ ପ୍ରଫେସର ପଦବୀ ପାଇ ୨୦୦୦ ନଭେମ୍ବରରେ ଅବସର ଗ୍ରହଣ କରିଥିଲେ ।
ରିହା ଚକ୍ରବର୍ତ୍ତୀ  (ଜନ୍ମ: ୧ ଜୁଲାଇ ୧୯୯୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ସେ ହିନ୍ଦୀ କଥାଚିତ୍ର ସ‌ହ ତେଲୁଗୁ କଥାଚିତ୍ରରେ ଅଭିନୟ କରିଛନ୍ତି । ଏଥି ସ‌ହ ସେ ଏମ୍ ଟିଭି ଇଣ୍ଡିଆର ଜଣେ ଦୂରଦର୍ଶନ ଉପସ୍ଥାପିକା ଭାବରେ କାର୍ଯ୍ୟ ମଧ୍ୟ କରିଛନ୍ତି । ପ୍ରାରମ୍ଭିକ ଜୀବନ ରିହା ବାଙ୍ଗାଲୋରରେ ୧ ଜୁଲାଇ ୧୯୯୨ରେ ଏକ ବଙ୍ଗାଳୀ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ଅମ୍ବଳାରେ ଆର୍ମି ପବ୍ଲିକ୍ ସ୍କୁଲରୁ ତାଙ୍କ ବିଦ୍ୟାଳୟ ଶିକ୍ଷା ଶେଷ କରିଥିଲେ । ଦୂରଦର୍ଶନ ଉପସ୍ଥାପନା ସେ ୨୦୦୯ରେ ଏମ୍ ଟିଭି ଇଣ୍ଡିଆରେ ପ୍ରସାରିତ କାର୍ଯ୍ୟକ୍ରମ  'ଟିଭିଏସ୍ ସ୍କୁଟି ତିନ୍ ଦିଭା' ରେ ପ୍ରତୀଯୋଗି ଭାବରେ ଅଂଶଗ୍ରହଣ କରିଥିଲେ । ଏହି କାର୍ଯ୍ୟକ୍ରମରେ ସେ ୨ୟ ସ୍ଥାପନରେ ରହିଥିଲେ । ପରେ ପରେ ସେ ଏମ୍ ଟିଭିରେ ଉପସ୍ଥାପିକା ଭାବାରେ କାର୍ଯ୍ୟକରିଥିଲେ । ପେପ୍‌ସି ଏମ୍‌‌ଟିଭି ୱାସଅପ୍, ଟିକ୍‌ଟକ୍ କଲେଜ୍ ବିଟ୍ ଏବଂ ଏମ୍‌ଟିଭି ଗନ୍ ଇନ ୬୦ ସେକେଣ୍ଡ‌ସ୍ ଭଳି କର୍ଯ୍ୟକ୍ରମର ଉପସ୍ଥାପନା କରିଥିଲେ । ଅଭିନୟ ଜୀବନ ୨୦୧୨ରେ ସେ ତେଲୁଗୁ ଚଳଚ୍ଚିତ୍ର ତୁନୀଗା ତୁନୀଗା ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ୨୦୧୩ରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ମେରେ ଡାଡ୍‌କି ମାରୁତି ଚଳଚ୍ଚିତ୍ରରେ ସେ ମୁଖ୍ୟ ଭୂମିକାରେ ଅଭିନୟ କରି ହିନ୍ଦୀ କଥାଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ରୋହନ ସିପ୍ପିଙ୍କ ଚଳଚ୍ଚିତ୍ର ସୋନାଲୀ କେବୁଲରେ ରିହା ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୭ରେ ରିହା ହାଫ୍ ଗାର୍ଲ‌ଫ୍ରଣ୍ଡ‌, ଦୋବାରା ଅଭିନୟ କରିଥିଲେ । ସେହିବର୍ଷ ସେ ଅଭିନେତା ରିତେଶ ଦେଶମୁଖ ଏବଂ ବିବେକ ଓବରୟଙ୍କ ସ‌ହ ସେ ବ୍ୟାଙ୍କ ଚୋର୍‌ରେ ଅଭିନୟ କରିଥିଲେ ।
କେଶବ ସାହୁ  (୨ ନଭେମ୍ବର ୧୯୫୦ - ୭ ଅପ୍ରେଲ ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୮ ମସିହାରେ ହୋଇଥିବା ଉପ-ନିର୍ବାଚନରେ ସେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କେଶବ ସାହୁ ୧୯୫୦ ମସିହାର ନଭେମ୍ବର ୨ ତାରିଖରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ କେଶବ ସାହୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ମୃତ୍ୟୁ କେଶବ ସାହୁ ୨୦୧୨ ମସିହାର ଅପ୍ରେଲ ମାସ ୭ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା ।
ଝିତ୍ରୁ ନାଏକ  (ମୃତ୍ୟୁ: ୧୬ ନଭେମ୍ବର ୧୯୮୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଡ଼ିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଝିତ୍ରୁ ନାଏକଙ୍କ ବାପାଙ୍କ ନାମ ପାକୁଲ ନାଏକ । ରାଜନୈତିକ ଜୀବନ ଝିତ୍ରୁ ନାଏକ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଝିତ୍ରୁ ନାଏକ ୧୯୮୧ ମସିହାର ନଭେମ୍ବର ୧୬ ତାରିଖରେ ମୃତ୍ୟୁବରଣ କରିଥିଲେ ।
କାଳିଚରଣ ହେମ୍ବ୍ରମ  (ଜନ୍ମ : ୦୧ ମଇ ୧୯୬୦) କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିବା ଜଣେ ସାନ୍ତାଳୀ ଭାଷାର ଲେଖକ  । ୨୦୧୯ ମସିହାରେ ସେ ନିଜ ପୁସ୍ତକ ଶିଶିରଜଲି ପାଇଁ ଏହି ପୁରସ୍କାର ଲାଭ କରିଥିଲେ । ବୃତ୍ତିରେ ସେ ଜଣେ ପ୍ରଶାସନିକ ସେବା ଅଧିକାରୀ । ଜୀବନୀ ହେମ୍ବ୍ରମ ୧୯୬୦ ମସିହା ମଇ ମାସ ୧ ତାରିଖରେ ମୟୂରଭଞ୍ଜରେ ଜନ୍ମଗ୍ରହଣ କରିଥିଲେ । ସେ ବହଳଦା ଉଚ୍ଚ ବିଦ୍ୟାଳୟରୁ ସ୍କୁଲ ଶିକ୍ଷା ସମାପ୍ତ କରିଥିଲେ । ଟାଟା କଲେଜରୁ ସେ ସ୍ନାତକ ଶିକ୍ଷା ସମାପ୍ତ କରିଥିଲେ । ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶାରେ ସେ କାର୍ଯ୍ୟ କରିଛନ୍ତି । ହେମ୍ବ୍ରମ ସାନ୍ତାଳୀ ଭାଷାରେ ଗଳ୍ପ, ନାଟକ ଓ ଗୀତ ରଚନା କରିଛନ୍ତି । ସାନ୍ତାଳୀ ଭାଷାର ଚଳଚ୍ଚିତ୍ର ଜିୱି ଜୁରୀରେ ସେ ସଂଳାପ ରଚନା କରିଥିଲେ । ତାଙ୍କ କ୍ଷୁଦ୍ର ଗଳ୍ପ ସଂକଳନ ଶିଶିରଜଲୀ ୨୦୧୩ ମସିହାରେ ପ୍ରକାଶିତ ହୋଇଥିଲା । ଏହା ତାଙ୍କର ପ୍ରଥମ ପ୍ରକାଶିତ ପୁସ୍ତକ । ୧୫ଟି ଗଳ୍ପ ସମ୍ବଳିତ ଏହି ପୁସ୍ତକ ପାଇଁ ସେ ୨୦୧୯ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ପି. ଭେଙ୍କଟ ଜଗନ୍ନାଥ ରାଓ  (୧୯୦୮ - ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦୁରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପି. ଭେଙ୍କଟ ଜଗନ୍ନାଥ ରାଓ ୧୯୦୮ ମସିହାର ଅକ୍ଟୋବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପି. କ୍ରିଷ୍ଣମୂର୍ତ୍ତୀ ଓ ପତ୍ନୀଙ୍କ ନାମ ପି. ରାଜକୁମାରୀ । ରାଜନୈତିକ ଜୀବନ ପି. ଭେଙ୍କଟ ଜଗନ୍ନାଥ ରାଓ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୧ ମସିହାରୁ ୧୯୬୭ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ପି. ଭେଙ୍କଟ ଜଗନ୍ନାଥ ରାଓ ୧୯୯୧ ମସିହାରେ ମୃତ୍ୟବରଣ କରିଥିଲେ ।
ହୀରା ଅଙ୍ଗାରକ ପରମାଣୁମାନଙ୍କର ଏକ ପୁନର୍ବିନ୍ୟାସ ଅଟେ । ଗୋଟିଏ ପ୍ରକାରର ବସ୍ତୁମାନଙ୍କ ମଧ୍ୟରେ ହୀରା ହେଉଛି ସବୁଠୁ କଠିନ । ସେଥିପାଇଁ ଅନେକ ଶିଳ୍ପରେ ହୀରାକୁ କାଟିବା ଏବଂ ଚିକ୍କଣ କରିବାରେ ବ୍ୟବହାର କରାଯାଏ । ଅନେକ ହୀରା ସ୍ୱଚ୍ଛ ଥିବାବେଳେ କିଛି ହଳଦିଆ, ଲାଲ୍‌, ନୀଳ, ସବୁଜ ଓ ଗୋଲାପୀ ପରି ରଙ୍ଗୀନ ହୋଇଥାଏ । ବଡ଼ ହୀରାଗୁଡ଼ିକ ବିରଳ ଓ ଦାମୀ । ହୀରା ଅତ୍ୟନ୍ତ କଠିନ ଓ ଭଲ ଆଲୋକ ବିଚ୍ଛୁରଣ କରୁଥିବାରୁ ବହୁତ ଉପଯୋଗୀ । ଉଭୟ ପ୍ରାକୃତିକ ଓ କୃତ୍ରିମ ହୀରା ଉପଲବ୍ଧ । ପୃଥିବୀ ପ୍ରାକୃତିକ ହୀରା ତିଆରି କରେ । ମଣିଷ କୃତ୍ରିମ ହୀରା ତିଆରି କରେ । ମଣିଷ ଜାଣିଥିବା ସବୁଠାରୁ କଠିନ ପ୍ରାକୃତିକ ବସ୍ତୁ ହେଉଛି ହୀରା । ଗ୍ରାଫାଇଟ୍‌, କୋଇଲା ପରି ହୀରା ମଧ୍ୟ ବିଶୁଦ୍ଧ ଅଙ୍ଗାରକରୁ ତିଆରି । କିନ୍ତୁ ହୀରା ଅତ୍ୟନ୍ତ କଠିନ ଓ ସ୍ପଟିକ ଭାବେ ଉପଲବ୍ଧ । ହୀରାର ସୌନ୍ଦର୍ଯ୍ୟ ଯୋଗୁ ଏହା ଅଳଙ୍କାର ଭାବେ ମଧ୍ୟ ବ୍ୟବହୃତ ହୁଏ । ହୀରା ବିଦ୍ୟୁତ୍‌ କୁପରିବାହୀ କିନ୍ତୁ ତାପ ପରିବାହୀ ଅଟେ । ପୃଥିବୀ ଗହ୍ୱରରେ ପ୍ରବଳ ଚାପ ଓ ତାପଦ୍ୱାରା ହୀରା ତିଆରି ହୁଏ । ଅତି ଚାପ ଓ ତାପ ଯୋଗୁ ଏହା ତରଳରେ ପରିଣତ ହୋଇ ଆଗ୍ନେୟ ଉଦ୍ଗିରଣରେ ଭୂପୃଷ୍ଠକୁ ଆସେ ଓ ହୀରା ସ୍ପଟିକରେ ପରିଣତ ହୁଏ ।  ତେଣୁ ହୀରା ଏକ ଆଗ୍ନେୟ ଶିଳା । ବେଳେବେଳେ ମାଗ୍ମା ସହିତ ହୀରା ଅଗ୍ନେୟଗିରିର ଉପରକୁ ଚାଲିଆସେ । ଆଗ୍ନେୟ ଉଦ୍ଗିରଣର ଅନେକ ଦିନ ପରେ ଲୋକେ ହୀରା ପାଆନ୍ତି । କେତେବେଳେ ହୀରା ଭୂମି ଉପରେ ମଧ୍ୟ ମିଳେ । କିନ୍ତୁ ଦକ୍ଷିଣ ଆଫ୍ରିକା ପରି ସ୍ଥାନରେ ଖଣି ଖୋଳିଲା ପରେ ହୀରା ମିଳେ । ହୀରା ପ୍ରଥମେ ଭାରତରେ ମିଳିଥିଲା । ଆଧାର ଅନ୍ୟ ୱେବ୍‌ସାଇଟ୍ ଉଇକିମିଡ଼ିଆ କମନ୍ସରେ -ସମ୍ପର୍କିତ ମିଡ଼ିଆ :   ,  (1982).   ,  " 20: ?
ମଞ୍ଜୁଲତା ମଣ୍ଡଳ ହେଉଛନ୍ତି ଜଣେ ଭାରତୀୟ ରାଜାନୀତିଜ୍ଞା । ୨୦୧୯ ଭାରତୀୟ ଲୋକ ସଭା ନିର୍ବାଚନରେ ସେ ବିଜୁ ଜନତା ଦଳ ପକ୍ଷରୁ ଭଦ୍ରକ ନିର୍ବାଚନ ମଣ୍ଡଳୀରୁ ପ୍ରତିଦ୍ୱନ୍ଦିତା କରିଥିଲେ । ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ, ବିଜେପିର ଅଭିମନ୍ୟୁ ସେଠୀଙ୍କୁ ୨୮,୮୦୩ ଖଣ୍ଡ ଭୋଟରେ ପରାସ୍ତ କରିଥିଲେ । ଶିକ୍ଷା ମଞ୍ଜୁଲତା କଳାରେ ସ୍ନାତକ କରିଥିଲେ ।
ଜାତିସଂଘର ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ ବା ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ  (ଡିସେମ୍ବର ୩) ହେଉଛି ୧୯୯୨ ମସିହାରୁ ମିଳିତ ଜାତିସଂଘଦ୍ୱାରା ପ୍ରୋତ୍ସାହିତ ହୋଇଥିବା ଏକ ଆନ୍ତର୍ଜାତୀୟ ଉତ୍ସବ  । ଏହି ଦିବସ ପାଳନର ଲକ୍ଷ୍ୟ ହେଉଛି ବିକଳାଙ୍ଗଙ୍କ ସମସ୍ୟା ବିଷୟରେ ଆଲୋକପାତ କରି ସେମାନଙ୍କୁ ଭିନ୍ନକ୍ଷମ ଭାବେ ପ୍ରୋତ୍ସାହିତ କରିବା ଏବଂ ଭିନ୍ନକ୍ଷମଙ୍କ ସମ୍ମାନ, ଅଧିକାର ଏବଂ କଲ୍ୟାଣ ପାଇଁ ସମର୍ଥନ ସଂଗ୍ରହ କରିବା । ଏହା ସହିତ ରାଜନୈତିକ, ସାମାଜିକ, ଅର୍ଥନୈତିକ ଏବଂ ସାଂସ୍କୃତିକ ଜୀବନର ପ୍ରତ୍ୟେକ କ୍ଷେତ୍ରରେ ଭିନ୍ନକ୍ଷମଙ୍କ ସକାଶେ ପ୍ରାପ୍ତ ହେବାକୁ ଥିବା ଲାଭ ବିଷୟରେ ସଚେତନତା ସୃଷ୍ଟି କରିବା । ଏହାକୁ ମୂଳତଃ ୨୦୦୭ ପର୍ଯ୍ୟନ୍ତ  "ଅନ୍ତର୍ଜାତୀୟ ଭିନ୍ନକ୍ଷମ ଦିବସ"  କୁହାଯାଉଥିଲା । ପ୍ରତିବର୍ଷ ଏହି ଦିନରେ ଭିନ୍ନକ୍ଷମଙ୍କ ଏକ ଭିନ୍ନ ପ୍ରସଙ୍ଗ ଉପରେ ଧ୍ୟାନ ଦିଆଯାଇଥାଏ । ଇତିହାସ ସମଗ୍ର ବିଶ୍ୱରେ ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ ପାଳନ ପଛରେ ଏକ ଘଟଣା ଜଡ଼ିତ ଅଛି । ମାର୍ଚ୍ଚ ୧୯୫୬ରେ ବେଲଜିୟମରେ ଏକ ମର୍ମନ୍ତୁଦ ଖଣି ଦୁର୍ଘଟଣାରେ ଅନେକ ଲୋକଙ୍କର ମୃତ୍ୟୁ ହୋଇଥିଲା । ୫୦୦୦ରୁ ଅଧିକ ଆହତ ଅଥବା ସ୍ଥାୟୀ ଭାବରେ ଅକ୍ଷମ ହୋଇଗଲେ । ସେମାନଙ୍କର ଜୀବନ ଦୁଃଖଦାୟକ ହୋଇଗଲା । ସେମାନଙ୍କ ପ୍ରତି ସହାନୁଭୂତି ଏବଂ ଦୟାଭାବରୁ, ଅନେକ ସାମାଜିକ ସଂଗଠନ ସ୍ୱତଃସ୍ଫୁର୍ତ୍ତ ଭାବରେ ଚିକିତ୍ସା ଏବଂ ପୁନର୍ବାସ କାର୍ଯ୍ୟ ପାଇଁ ଆଗକୁ ଆସିଲେ । ପରବର୍ତ୍ତୀ ବର୍ଷ, ଜୁରିଚରେ, ବିଶ୍ୱର ଅନେକ ସଂଗଠନ ମିଳିତ ଭାବରେ ଏକ ବିଶାଳ ଆନ୍ତର୍ଜାତୀୟ ସମ୍ମିଳନୀ ଡକାଇଲେ । ସେଠାରୁ, ଅକ୍ଷମ ଲୋକଙ୍କ ବାଧାବିଘ୍ନଗୁଡ଼ିକ ବିଷୟରେ ସମସ୍ତ ବିବରଣୀଗୁଡିକର ସବିଶେଷ ତଥ୍ୟ ଉପରେ ଆଲୋଚନା ହୁଏ । ଭିନ୍ନକ୍ଷମଙ୍କ କଲ୍ୟାଣ ପାଇଁ ଅନେକ ପ୍ରସ୍ତାବ ଏବଂ କାର୍ଯ୍ୟକ୍ରମ ସେଠାରେ ସର୍ବସମ୍ମତି କ୍ରମେ ଗ୍ରହଣ କରାଯାଇଥିଲା । ସେହି ଦିନଠାରୁ, ସମଗ୍ର ବିଶ୍ୱରେ ଏହି ବିଶୈଷ ଦିନଟି ଭିନ୍ନକ୍ଷମଙ୍କ ପାଇଁ ଏକ ସାହାଯ୍ୟର ହାତ ବଢାଇବାର ଏକ ଦିନ ହୋଇଗଲା ।
ସିକ୍କିମ ,ଭାରତର ଉତ୍ତର-ପୂର୍ବାଞ୍ଚଳରେ ଅବସ୍ଥିତ ଏକ ରାଜ୍ୟ  ଗାଙ୍ଗଟକ ସହର ଏହାର ରାଜଧାନୀ ।
ଶୀତଲ କାଲେ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଓଟିଟି ସିରିଜ୍ ଆଦିରେ କାମ କରନ୍ତି । ୨୦୨୩ ମସିହାରେ ମୁକ୍ତିଲାଭ କରିଥିବା ଓଟିଟି ସିରିଜ୍ ତାଲି ପାଇଁ ସେ ଜଣାଶୁଣା । ଅଭିନୟ ଜୀବନ ୨୦୧୩ ମସିହାରେ ଶୀତଲ ମୁମ୍ବାଇର କର୍ମ କଳା ମଞ୍ଚ ଥିଏଟରରୁ ନିଜ ଅଭିନୟ ଜୀବନ ଆରମ୍ଭ କରିଥିଲେ ଏବଂ ପରେ ଅଟଳ ଫଇସଲା  (୨୦୧୮) ଏବଂ ଜୟ ଛତି ମାଆ  (୨୦୨୦) ଆଦି କଥାଚିତ୍ରରେ ଅଭିନୟ କରିଥିଲେ  । ୨୦୨୩ ମସିହାରେ, ସେ ସୁସ୍ମିତା ସେନଙ୍କ ଅଭିନୀତ ଓଟିଟି ସିରିଜ୍ ତାଲି ଜରିଆରେ ଓଟିଟିରେ କାମ କରିବା ଆରମ୍ଭ କରିଥିଲେ । ଏହି ଧାରାବାହିକରେ ସେ ଏକ ଟ୍ରାନ୍ସଜେଣ୍ଡର ଚରିତ୍ରରେ ଅଭିନୟ କରଛନ୍ତି ।
ରୁତୁଶ୍ରାବ ଜନିତ ଛୁଟି ଏକ ଏମିତି ଛୁଟି ଯେଉଁଠି ମହିଳାମାନଙ୍କର ଏକ ପ୍ରକାର ନିଜର ପସନ୍ଦ ବା ଇଚ୍ଛାଧୀନ ଛୁଟି ଭାବେ ଗ୍ରହଣ କରାଯିବ। ଜଣେ ମହିଳା ଏଥିପାଇଁ ଛୁଟି ନେଇ ପାରିବ ଯଦି ସେ କାମ କରିବା ପାଇଁ ଅସମର୍ଥ େହାଇଥିବ। ଏଥିପାଇଁ ମହିଳାଙ୍କ ପାଖରେ ଦୁଇଟି ଉପାୟ ଅଛି ସେ ଚାହିଁଲେ ଦରମା ନେଇକି ଛୁଟି ନେଇପାରିବ ନଚେତ ବିନା ଦରମାରେ ଛୁଟିରେ ରହି ପାରିବ । ରୁତୁଶ୍ରାବ ଜନିତ ଛୁଟିଟି ଅତ୍ୟନ୍ତ ଜରୁରୀ ମହିଳା ମାନଙ୍କ ପାଇଁ କାରଣ ଜଣେ ମହିଳାଙ୍କ ଦକ୍ଷତା କିମ୍ବା ପ୍ରତିକୂଳା ବା ବିଭେଦମୂଳକ ବିଚାର କରିବା ପାଇଁ ଏହା ଜରୁରୀ ଅଟେ । ଇତିହାସ ଭାରତର ଦକ୍ଷିଣ ଭାରତର କେରଳଠାରେ ରହୁଥିବା ଏକ ସ୍କୁଲ / ବିଦ୍ୟାଳୟ ଛାତ୍ରୀଙ୍କୁ ପ୍ରଥମେ ୧୯୧୨ରେ ରୁତୁଶ୍ରାବ ଜନିତ ଛୁଟି ପାଇଁ ମଂଜୁରି ଦିଆଯାଇଥିଲା । ରୁତୁଶ୍ରାବ ଜନିତ ଛୁଟିର ଧାରଣା ପ୍ରଥମେ ୨୦ ତମ ଶତାବ୍ଧିରେ ଜାପାନ ଶ୍ରମିକ ମାନକରେ ଆରମ୍ଭ ହେଇଥିଲା । ୧୯୪୭ ମସିହାରେ ମହିଳା କମ 'ଚାରୀମାନଙ୍କ ପାଇଁ ସର୍ବପ୍ରଥମେ ଜାପାନୀ ଶ୍ରମିକ ସଂଘ ପକ୍ଷରୁ ଏ ଛୁଟି ପାଇଁ ଆବେଦନ କରାଯାଇଥିଲା , ମାସିକ ଧର୍ମ ସମୟରେ ମହିଳା ଶ୍ରମିକକମ' କମ 'ଚାରୀମାନେ ଛୁଟିରେ ରହିବା ପାଇଁ ବାଧ୍ୟ କରିଥିଲା ଜାପାନୀ ଶ୍ରମିକ ସଂଘ । ଏହା ଏକ ପ୍ରକାରର ଅତ୍ୟାଧୁନିକ ବିଧାନ । ଏବେ ଏହା ଅନେକ ଦେଶରେ ଖୋଜିଲେ ମିଳିବ । ଏହାର ବିକଲ୍ପ ବାହାର କରିବା ପାଇଁ ତର୍କ ଦୁଇଟି ବିଷୟରେ ଚାଲିଲା କି ଏହା ଏକ ଡାକ୍ତରୀ ସମସ୍ୟା ନା କେବଳ ପକ୍ଷପାତ ସମସ୍ୟା । ଆଇନ ଅନୁଯାୟି ସଂଘବଦ୍ଧ ବା ମିଳିତ ମାସିକ ଧର୍ମକୁ ନାଇକ୍ ମଧ୍ୟ କୋଡ ଅଫ୍ କଣ୍ଡକ୍ଟରେ ୨୦୦୭ରେ ଅନ୍ତର୍ଭୁକ୍ତ କଲେ । ନାଇକ ବ୍ୟାପାର ଭାଗିଦାରୀମାନଙ୍କୁୁ ବୁଝାସୁଝା କରିବା ସହିତ ଏହାକୁ ମାନିବା ପାଇଁ ଅନୁରୋଧ ମଧ୍ୟ କରିଛି । ଅଷ୍ଟ୍ରେଲିୟନ ମେନ୍ୟୁଫେକଚରିଂ ଶ୍ର୍ରମିକ ୟୁନିୟନ ଟୋୟୋଟୋଠାରେ ମହିଳା କର୍ମଚାରୀ ମାନଙ୍କ ମାସିକ ଧର୍ମ ଛୁଟ୍ଟିର ଏକ ଅଭିଯାନ ଆରମ୍ଭ କରିଥିଲା । ସଂଘ ଏଥିପାଇଁ ଗୋଟେ ମାସରେ ଜଣେ ମହିଳାଙ୍କ ମାସିକ ଧର୍ମକୁ ୧୨ ଦିନର ଜୋରିମାନା ଦେବା ପାଇଁ କହିଥିଲେ । ଆଇନ ମାସିକ ଧର୍ମ ଜନିତ ନୀତି ଏସିଆନ୍ ରାଷ୍ଟ୍ରରେ ବନ୍ଦ ହେଇଗଲାଣି । ଯଦିଓ ସେଠାରେ ଥିବା ଅନ୍ୟାନ୍ୟ ଅନୁଷ୍ଠାନ ମାନଙ୍କରେ କୌଣସି ରାଷ୍ଟ୍ରିୟ କାନୁନ ନାହିଁ ତେବେ ସେମାନେ ଏହି ନିୟମକୁ ଲାଗୁ କରିପାରିବେ । ଇଣ୍ଡୋନେସିଆରେ ଲେବର ଆକ୍ଟ ୧୯୪୮ ଅନୁସାରେ ମହିଳା ମାନଙ୍କୁ ଅଧୀକାର ଦିଆଯାଇଛି ଯେ ସେମାନେ ମାସିକ ଧର୍ମ ସମୟରେ ୨ ଦିନ ଛୁଟିରେ ରହିପାରିବେ । ଅନୁଛେଦ ୬୮ ଅନୁସାରେ ଜାପାନଠାରେ ନିୟମ ରହିଛି କି ଯେତେବେଳେ ମହିଳା ମାନଙ୍କ ମାସିକ ଧର୍ମ ସମୟରେ କାମ କରିବା ବିଶେଷ ରୂପରେ କଠିନ େହଇଯିବ ଛୁଟିର ଅନୁରୋଧ କରିବ ତେବେ କୌଣସି ଅନୁଷ୍ଠାନ ଏମିତି ନିଯୁକ୍ତି ଦେବ ନାହିଁ । କିନ୍ତୁୁ ଜାପାନର କାନୁନ କହୁଛି କି ବିଶେଷ ରୂପରେ ଯଦି ମହିଳା ମାନଙ୍କୁ ଏହା ଅତ୍ୟନ୍ତ କାଠିକର ହେବ ତାଙ୍କର ମାସିକ ଧର୍ମ ସମୟରେ ତେବେ ସେମାନଙ୍କୁ ଏହି ସମୟରେ ଛୁଟି ନେବା ପାଇଁ ଅନୁମତି ଦିଆଯିବ । ଏଥିପାଇଁ କମ୍ପାନି ମାସିକ ବେତନ ସମୟରେ ଛୁଟି ନେଇଥିବା ମହିଳା ମାନଙ୍କୁ ବାଦ୍‌ ଦେଲେ ବେତନ କେବେଳ ଛୁଟି ନେଇନଥିବା ମହିଳାଙ୍କୁ ହିଁ ପ୍ରଦାନ କରିବ । ଦକ୍ଷିଣ କୋରିଆରେ କେବଳ ଶ୍ରମ ମାନକ ୭୧ ଅନୁଯାୟି ମାସିକ ଧର୍ମ ଛୁଟ୍ଟିର ଅଧୀକାର ମହିଳା କର୍ମଚାରୀ ମାନଙ୍କ ପାଇଁ ନାହିଁ । କିନ୍ତୁ ଯଦି ମାସିକ ଧର୍ମ ଛଟି ମହିଳାମାନେ ନିଅନ୍ତି ନାହିଁ ତେବେ ସେମାନେ ଅତିରିକ୍ତ ବେତନ ପାଇଁ ଶୁନିଶ୍ଚିତ କରିପାରିବେ । ତାଇବାନଠାରେ ଲିଙ୍ଗ ସମାନତା ଆକ୍ଟ କହୁୂଚି ଯେ ଜଣେ ମହିଳା ମାସିକ ଧର୍ମ ସମୟରେ ବର୍ଷକୁ  ( ମେନସୁରେସନାଲ ଲିଭ୍ ) ନେଇପାରିବେ  । ଯାହାକି ମାସକ ୩୦ ଦିନ ଭିତରେ ଗଣନା କରାଯିବ ନାର୍ହି ବରଂ କମନ ସିକ୍ ଲିଭ୍ ଦିଆଯିବ । ଜଣେ ମହିଳା ୩୦ ଦିନ ବଦଳରେ ୩୩ ଦିନ ଛୁଟି ମିଳିବ ହେଲଥ ରିଲେଷଟଡ ଲିଭ ଅନୁସାରେ ପ୍ରତି ବର୍ଷକୁ । ୩ ଦିନ ଅଧୀକ ଛୁଟି ପାଈଁ ମହିଳା ମାନଙ୍କୁ କୌଣସି ପଇସା ଦିଆଯିବ ନାର୍ହି ।
ମିନୋକ୍ସିଡିଲ ଏକ ଔଷଧ ଯାହା ଉଚ୍ଚ ରକ୍ତଚାପ ଏବଂ ପୁରୁଷଙ୍କ ନମୁନା କେଶହାନୀରେ ଦିଆଯାଏ । ଉଚ୍ଚ ରକ୍ତଚାପ ପାଇଁ, ଏହା କେବଳ ପରାମର୍ଶ ଦିଆଯାଏ ଯେତେବେଳେ ରୋଗ ଗୁରୁତର ଥାଏ ଏବଂ ଏକ ଡାଇୟୁରେଟିକସ ଏବଂ ବିଟାବ୍ଲର ଚିକିତ୍ସାରେ ନିୟନ୍ତ୍ରିତ ହୁଏନି  ପୁରୁଷ-ନମୁନା କେଶହାନୀ ପାଇଁ ଏହା ଉଭୟ ପୁରୁଷ ଓ ମହିଳାମାନଙ୍କ କ୍ଷେତ୍ରରେ ପ୍ରଭାବଶାଳୀ  ଉଚ୍ଚ ରକ୍ତଚାପ ପାଇଁ ଏହା ପାଟିରେ ଦିଆଯାଉଥିବାବେଳେ କେଶହାନୀ ପାଇଁ ଏହା ଚର୍ମରେ ପ୍ରୟୋଗ କରାଯାଏ  ପାଟିଦ୍ୱାରା ନିଆଯାଉଥିବା ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ପେରିକାର୍ଡିଆଲ ସ୍ରାବ, କେଶ ବୃଦ୍ଧି, ଏବଂ ବାନ୍ତି ଲାଗେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା , ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ ଆଞ୍ଜାଇନା ଅନ୍ତର୍ଭୁକ୍ତ ହୋଇପାରେ  ଚର୍ମରେ ପ୍ରୟୋଗ କରାଯାଉଥିବା ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଏବଂ ଗଲୁ ଓ ସ୍ଥାନୀୟ ଉତ୍ତେଜନା ହୋଇପାରେ  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ନିରାପତ୍ତା ଅସ୍ପଷ୍ଟ ଏବଂ ଏହା ବ୍ୟବହାର କରାଯାଏ ନାହିଁ । ଉଚ୍ଚ ରକ୍ତଚାପର ଔଷଧ ଭାବରେ ଏହା ରକ୍ତନଳୀମାନଙ୍କୁ ବିସ୍ତାର କରି କାର୍ଯ୍ୟକ୍ଷମ ହୁଏ । କେଶହାନୀରେ ଏହା କିପରି କାମ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ  ୧୯୭୯ରେ ଯୁକ୍ତରାଷ୍ଟ୍ରରେ ଚିକିତ୍ସାରେ ବ୍ୟବହାର ପାଇଁ ମିନୋକ୍ସିଡିଲ୍ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ଏହା ଟ୍ୟାବଲେଟ ନିମନ୍ତେ ପ୍ରେସକ୍ରିପନରେ ଏବଂ ଚର୍ମରେ ବ୍ୟବହାର ପାଇଁ ସାଧାରଣ ଔଷଧ ଭାବରେ ମିଳେ । ଦିନକୁ ୫ ମିଗ୍ରା ଡୋଜରେ ଏହା ଏନଏଚଏସକୁ ୨୦୨୦ ସୁଦ୍ଧା ମାସକୁ ପ୍ରାୟ ୯ ପାଉଣ୍ଡ ଖର୍ଚ୍ଚ କରିଥାଏ
ଉଦୟନାଥ ନାୟକ  (ଜନ୍ମ: ୧୦ ଡିସେମ୍ବର ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ହିଞ୍ଜିଳି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉଦୟନାଥ ନାୟକ ୧୯୪୯ ମସିହାର ଡିସେମ୍ବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୃନ୍ଦାବନ ନାୟକ ଓ ପତ୍ନୀଙ୍କ ନାମ ଇନ୍ଦିରା ନାୟକ । ତାଙ୍କ ବାପା ମଧ୍ୟ ଜଣେ ରାଜନେତା ଥିଲା, ଯିଏକ ଓଡ଼ିଶା ବିଧାନ ସଭାକୁ ୮ ଥର ବିଧାୟକ ଭାବରେ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଉଦୟ ନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ବିଷମ କଟକ , ରାୟଗଡ଼ା ଜିଲ୍ଲାର ଏକ ନିର୍ବାଚନ ମଣ୍ଡଳୀ । ଏଠାକାର ଖ୍ରୀଷ୍ଟିୟାନ ହାସପାତାଳ  (ମିଶନାରୀ ହାସପାତାଳ) ପାଇଁ ଏହା ବେଶ ଜଣାଶୁଣା  । ଜନସଂଖ୍ୟା ୨୦୧୧ ଜନଗଣନା ଅନୁସାରେ ବିଷମ କଟକ ସହରର ଲୋକସଂଖ୍ୟା ୭୪୦୮ । ସେଥିରୁ ପୁରୁଷ ଲୋକସଂଖ୍ୟା 3723 ଓ ମହିଳା ଲୋକସଂଖ୍ୟା 3685 । ଭୂଗୋଳ ପ୍ରାକୃତିକ ସୌନ୍ଦର୍ଯ୍ୟରେ ଭରପୂର ନିୟମଗିରି ପାହାଡ଼ ପାଦଦେଶରେ ବିଷମକଟକ ଅବସ୍ଥିତ । ବିଷମକଟକର ଭୌଗୋଳିକ ଅବସ୍ଥାନ ହେଉଛି 19.52 । 83.52 । ଏହାର ପଶ୍ଚିମ ଦିଗରେ ନିୟମଗିରି ପାହାଡ ରହିଛି । ଇତିହାସ ଗଙ୍ଗବଂଶିକ ଶାସନ ବେଳେ ବିଷମ କଟକ, ଗୁଡାରି କଟକର ରାଜା ଦାଦାର୍ଣବ ଦେବଙ୍କ ଅଧୀନରେ ଥିଲା । ୧୬୮୬-୧୭୦୮ ମଧ୍ୟରେ ଜୟପୁରର ତତ୍କାଳୀନ ରାଜା ଥିଲେ ମହାରାଜା ରଘୁନାଥ କୃଷ୍ଣ ଦେଓ ତାଙ୍କ ଅଧୀନରେ ଜମିଦାର ଥିଲେ ଗଞ୍ଜାମ ଜିଲ୍ଲା ସାନଖେମୁଣ୍ଡି ଅଞ୍ଚଳର କୃଷ୍ଣ ଥାଟରାଜା ରାଜାଙ୍କ ପରାମର୍ଶକ୍ରମେ ସେ ବିଷମ କଟକ ଜନବସତି ସ୍ଥାପନ କରିଥିଲେ । ପରେ ତାଙ୍କ ପୁତ୍ର ପିତାମ୍ବରଙ୍କଦ୍ୱାରା ଦୁର୍ଗଟିଏ ନିର୍ମିତ ହୋଇଥିଲା । ଦଶହରା ସମୟରେ ଥାଟରାଜା ପାଞ୍ଚ ଶହ ପାଇକ ମେଳରେ ଜୟପୁର ରାଜଦରବାରକୁ ଶୋଭାଯାତ୍ରାରେ ଯାଉଥିଲେ। ଥାଟରାଜାଙ୍କ ଏହି ଶୋଭାଯାତ୍ରା ପରମ୍ପରା ମହାରାଜାଙ୍କ ପାଇଁ ଆନୁଗତ୍ୟର ପ୍ରତୀକ ଥିଲା । ଅନେକ କାରଣରୁ ଥାଟରାଜା ଓ ଜୟପୁର ମହାରାଜାଙ୍କ ମଧ୍ୟରେ ଦୀର୍ଘ ବର୍ଷ ଧରି ବିବାଦ ଲାଗିରହିଥିଲା । ଉଭୟ ପକ୍ଷ ମଧ୍ୟରେ ଚାରି ଥର ଯୁଦ୍ଧ ହୋଇଥିବା ଜଣାଯାଏ । ପରେ ଜୟପୁର ରାଜ୍ୟ ସହ ବିଷମକଟକ ମିଶ୍ରଣ ହୋଇଥିଲା । ଜୟପୁର ରାଜାଙ୍କ ଅଧୀନରେ ଗୋବିନ୍ଦ ଚନ୍ଦ୍ର ଥାଟ୍ଟରାଜ ଥିଲେ ତତ୍କାଳୀନ ବିଷମକଟକର କରଦ ରାଜା ବା ଥାଟରାଜ । ଦର୍ଶନୀୟ ସ୍ଥାନ ବିଷମ କଟକ, ମା ମାର୍କମାଂକ ପ୍ରାଚୀନ ପୀଠ ଅଟେ । ମା ମାର୍କମା ଓ ମା କର୍କମାଙ୍କ ପୀଠ ଏବେ ନୂତନ ରୂପରେ ଏକ ଦର୍ଶନୀୟ ସ୍ଥାନ ପାଲଟିଛି । ବିଷମ କଟକ ନିକଟରେ ଚାଟିକଣା ଶିବ ମନ୍ଦିର ସହିତ ଝରଣା ଏକ ଦର୍ଶନୀୟ ସ୍ଥାନ । ବିଷମକଟକର  (ଶ୍ରୀରଙ୍ଗ ନାୟକଙ୍କ)ଆଦିକନ୍ଦ ସଂଗ୍ରହାଳୟ ଏହି ଜିଲାର ଏକମାତ୍ର ବେସରକାରି ସଂଗ୍ରହାଳୟ  ।
ଅଞ୍ଜନା ଜଣେ ହିନ୍ଦୁ ପୌରାଣିକ ଚରିତ୍ର । ପୁରାଣ ବର୍ଣ୍ଣନା ଅନୁସାରେ ତ୍ରେତୟା ଯୁଗରେ ପୁଞ୍ଜିକସ୍ଥଳା ନାମକ ଅପସରା ଜଣେ ଋଷିଙ୍କ ଅଭିଶାପ କାରଣରୁ ସେ ବାନର କନ୍ୟା ରୂପରେ ଜନ୍ମ ନେଇଥିଲେ । ଶିବରୁଦ୍ରସଂହିତାରେ ଥିବା ବର୍ଣ୍ଣନା ଅନୁଯାୟୀ ସେ ହେଉଛନ୍ତି ମହର୍ଷି ଗୌତମଙ୍କ କନ୍ୟା । ସେ ବାନରରାଜ କେଶରୀଙ୍କୁ ବିବାହ କରିଥିଲେ । ବାୟୁଦେବଙ୍କ କୃପା କାରଣରୁ ସେ ପୁତ୍ର ପ୍ରାପ୍ତ କରିଥିଲେ । ସ୍କନ୍ଧ ପୁରାଣର ବର୍ଣ୍ଣନା ଅନୁଯାୟୀ, ମତଙ୍ଗ ଋଷିଙ୍କ ପରାମର୍ଶକ୍ରମେ ଅଞ୍ଜନା ଏବଂ ବାନରରାଜ କେଶରୀ ଭେଙ୍କଟାଚଳ ପର୍ବତକୁ ଯାଇ ପୁଷ୍କରଣୀ ତୀର୍ଥସ୍ଥଳରେ ସ୍ନାନ କରିଥିଲେ । ସେଠାରେ ଥିବା ବରାହ ଏବଂ ଭେଙ୍କଟେଶଙ୍କୁ ପ୍ରଣାମ କରିଥିଲେ । ଆକାଶଗଙ୍ଗା ତୀର୍ଥକୁ ଯାଇ ଦୁହେଁ ବାୟୁଦେବଙ୍କ ଆରାଧନା କରିଥିଲେ । ଅଞ୍ଜନା ଏକ ହଜାର ବର୍ଷ ତପସ୍ୟା କରିବା ପରେ ବାୟୁଦେବତା ପ୍ରକଟ ହେଲେ ଏବଂ ତାଙ୍କୁ ବର ମାଗିବାକୁ କହିଲେ । ଅଞ୍ଜନା ତାଙ୍କୁ ପୁତ୍ରପ୍ରାପ୍ତି ନିମନ୍ତେ ବର ମାଗିଲେ । ପରେ ବାୟୁଦେବଙ୍କ କୃପାରୁ ରୁଦ୍ରବତାର ହନୁମାନଙ୍କୁ ଜନ୍ମ ଦେଇଥିଲେ । ହନୁମାନ ତ୍ରେତୟା ଯୁଗରେ ବିଷ୍ଣୁଙ୍କ ଅବତାର ରାମଙ୍କୁ ସହାୟତା କରିବାକୁ ଜନ୍ମଗ୍ରହଣ କରିଥିଲେ । ତାଙ୍କ ଦ୍ୱାରାରା ଅସାଧ୍ୟ କାର୍ଯ୍ୟ ସାଧିତ ହୋଇଥିଲା ।
ସମୟ ଖେଳୁଛି ଚକା ଭଉଁରୀ, ୨୦୦୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅରୁଣ ସାହୁ ଏବଂ ସ୍ନେହଲତା ସାହୁ । ମନୋଜ ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାଂଶୁ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ, ମାମା ମିଶ୍ର, ମିହିର ଦାସ, ଉତ୍ତମ ମହାନ୍ତି, ଅପରାଜିତା ମହାନ୍ତି, ଦେବୁ ବୋଷ, ରାଇଚରଣ ଦାସ, ଅଶ୍ରୁମୋଚନ ମହାନ୍ତି, ବୈଶାଳୀ ପରିଡ଼ା, ରାଇମୋହନ ପରିଡ଼ା, ପ୍ରେମାଞ୍ଜନ ପରିଡ଼ା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କିରଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ମାମା ମିଶ୍ର ସୁମିତ ସହଗଲ ମିହିର ଦାସ ଉତ୍ତମ ମହାନ୍ତି ଅପରାଜିତା ମହାନ୍ତି ଦେବୁ ବୋଷ ରାଇଚରଣ ଦାସ ଅଶ୍ରୁମୋଚନ ମହାନ୍ତି ବୈଶାଳୀ ପରିଡ଼ା ରାଇମୋହନ ପରିଡ଼ା ପ୍ରେମାଞ୍ଜନ ପରିଡ଼ା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଦେବଦାସ ଛୋଟରାୟ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ୍, ମହମଦ ଅଜିଜ୍, ଇରା ମହାନ୍ତି, ଜଲି ମୁଖାର୍ଜୀ, ଅନୁରାଧା ପୌଡ଼ୱାଲ, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଅନ୍ତରା କାକ୍ , ଜଣେ ଭାରତୀୟ ମହିଳା ଫିଲ୍ମ ନିର୍ଦ୍ଦେଶକ ଓ ନିର୍ମାତା । ତାଙ୍କର ପିତା ସିଦ୍ଧାର୍ଥ କାକ୍ ଓ ମାଁ ଗୀତା ସିଦ୍ଧାର୍ଥ ଭାରତୀୟ ଫିଲ୍ମ ଜଗତରେ ଜଣାଶୁଣା ଥିଲେ । ଅନ୍ତରା ତାଙ୍କର ପ୍ରଥମ ଫିଲ୍ମ  " - "  ନାମକ ଏକ ଡକୁମେନ୍ତରି ଥିଲା ଓ ସେ ଏଥିରେ ଅନେକ ପୁରସ୍କାର ଓ ପ୍ରଶଂସା ପାଇଥିଲେ । ପ୍ରାରମ୍ଭିକ ଜୀବନୀ ଅନ୍ତରା ଇଂରାଜୀ ଭାଷା ଓ ସାହିତ୍ୟରେ ମିଥିବାଇ କଲେଜରେ ପଢ଼ିଥିଲେ ।
ଆଲୋକ ରଶ୍ମି ବିଭିନ୍ନ ବସ୍ତୁ ଉପରେ ପଡ଼ି ପ୍ରତିଫଳିତ ହୋଇ ଚକ୍ଷୁରେ ପ୍ରବେଶ କରି ସ୍ନାୟୁ ମାଧ୍ୟମରେ ମସ୍ତିଷ୍କରେ ପହଞ୍ଚେ । ସେଠାରେ ଏହା ପ୍ରୋସେସିଙ୍ଗ   ହେବା ପରେ ଆମେ ବସ୍ତୁକୁ ଦେଖିପାରୁ । ଏହାକୁ ଆମେ ଦୃଷ୍ଟି ଶକ୍ତି କହୁ । ଶାରୀରିକ ଓ ସ୍ନାୟୁଗତ କାରଣ ଯୋଗୁ ଦୃଷ୍ଟି ଶକ୍ତିର ଅଭାବ ହେବାକୁ ଅନ୍ଧତ୍ତ୍ୱ କୁହାଯାଏ । ଦୃଷ୍ଟି ଶକ୍ତିହୀନତା ଓ ଅନ୍ଧତ୍ତ୍ୱର ମାନକ   ନିରୁପଣ କରିବା ନିମନ୍ତେ ଅନେକ ପ୍ରକାର ସ୍କେଲ ପ୍ରସ୍ତୁତ କରାଯାଇଛି । ନାସ୍ତି ଆଲୋକ ଅନୁଭବକୁ ସମ୍ପୁର୍ଣ୍ଣ ଅନ୍ଧତ୍ତ୍ୱ   ବା  " "  କୁହାଯାଏ । ଅଧିକାଂଶ ସମୟରେ ଆଶିଂକ ଦୃଷ୍ଟି ଶକ୍ତି ଥିଲେ ମଧ୍ୟ ଅନ୍ଧ କହନ୍ତି । ବେଳେ ବେଳେ କୌଣସି ଜିନିଷ ଦେଖା ନ ଯାଇ କେବଳ ଆଲୋକ ସ୍ରୋତ ଓ ତାହାର ଦିଗ ଦେଖାଯାଏ । ଦୃଷ୍ଟିହୀନତା ନିମନ୍ତେ ସାହାଯ୍ୟ ପରିପ୍ରେକ୍ଷୀରେ ସରକାର ଅନେକ ଜଟିଳ ସଂଜ୍ଞା ପ୍ରସ୍ତୁତ କରିଛନ୍ତି ଯାହାକୁ ନ୍ୟାୟିକ ଅନ୍ଧତ୍ତ୍ୱ   କୁହାଯାଉଛି । ଆମେରିକା ଓ ୟୁରୋପରେ ଚଷମା ଲେନ୍ସ ସହିତ ଭିଜୁଆଲ୍ ଆକୁଇଟି   ୬/୬୦କିମ୍ବା ତାହାଠାରୁ କମ୍ ଥିଲେ ନ୍ୟାୟିକ ଅନ୍ଧତ୍ତ୍ୱ କହନ୍ତି । ଏହାର ଅର୍ଥ ଜଣେ ସୁସ୍ଥ ଲୋକ ବସ୍ତୁଠାରୁ ୨୦୦ ଫୁଟ ଦୂରରେ ଥାଇ ଯେତିକି ଦେଖି ପାରିବ ଅନ୍ୟ ଜଣେ ଚଷମା ଲଗେଇ ମଧ୍ୟ ୨୦ ଫୁଟ ଦୂରରେ ଥାଇ ସେତିକି ଦେଖି ପାରିଲେ ତାହାକୁ ଅନ୍ଧ କୁହାଯିବ । ଏହା ବ୍ୟତିତ ସାଧାରଣ ଦୃଷ୍ଟି ଥାଇ ମଧ୍ୟ ଯଦି ଜଣେ ୨୦୦ ପରିମିତ ସ୍ଥାନ ଦେଖିପାରେ ତାହା ହେଲେ ମଧ୍ୟ ତାହାକୁ ଅନ୍ଧ କୁହାଯିବ । ୨୦/୭୦ରୁ ୨୦/୨୦୦ ଭିଜୁଆଲ୍ ଆକୁଇଟି ଥିଲେ ନିମ୍ନ ଦୃଷ୍ଟି ଶକ୍ତି କୁହାଯିବ । ଡବ୍ଲ୍ୟୁ.ଏଚ୍.ଓ. ସଂଜ୍ଞା ଅନୁସାରେ ଭିଜୁଆଲ୍ ଆକୁଇଟି ୨୦/୬୦ରୁ କମ୍ ଓ ୨୦/୨୦୦ ସହ ସମାନ ବା ଅଧିକ, ୨୦୦ରୁ କମ୍ ଭିଜୁଆଲ୍ ଫିଲ୍ଡ ଅପେକ୍ଷାକୃତ ଭଲ ଆଖିରେ ଥିଲେ ତ୍ତାହାକୁ ନିମ୍ନ ଦୃଷ୍ଟି କୁହାଯିବ । ଚଷମା ସହ ଭିଜୁଆଲ ଆକୁଇଟି ୨୦/୪୦୦ରୁ କମ୍ ବା ଭିଜୁଅଲ୍ ଫିଲ୍ଡ ୧୦୦ରୁ କମ୍ ଥିଲେ ଅନ୍ଧ କୁହାଯିବ ।
ଊ ଓଡ଼ିଆ ବର୍ଣ୍ଣମାଳାର ୫ମ ସ୍ୱର ବର୍ଣ୍ଣ । ଏହାର ନାମ  "ଦୀର୍ଘ ଊ"  । ଏହାର ମାତ୍ରା  " ୂ "  ବ୍ୟଞ୍ଜନ ବର୍ଣ୍ଣର ତଳେ ଦିଆହୋଇଥାଏ । ଉଚ୍ଚାରଣ ଏହାର ଉଚ୍ଚାରଣ ସ୍ଥାନ ଓଠ । ବ୍ୟବହାର ଦେଶଜ ଶବ୍ଦ ଅବ୍ୟୟ ପଦ ଦୂରରେ ଥିବା ଲୋକର ଉତ୍ତର ଦେବା ଓ ହଠାତ ଭୟ ଆଶ୍ଚର୍ଯ୍ୟ ହଠାତ କ୍ଲେଶ ଶିଶୁଙ୍କୁ ନିଆଁ, ବିଛା ଦି ଦେଖାଇ ଭୟ ଦେଖାଇବା ଊକାର  " ୂ "  ବ୍ୟଞ୍ଜନ ବର୍ଣ୍ଣର ତଳେ ଦିଆଯିବା ମାତ୍ରା । ଚାହାଳିରେ ଅବଧାନ ଏହାକୁ ବ ପୁଡ଼ିଆ କହନ୍ତି ।
ବାଙ୍କୀ ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ଏକ ସହର । ଏହାର ଲୋକସଂଖ୍ୟା ୨୦୦୧ ଜନଗଣନା ଅନୁସାରେ ୧୫୯୮୭ ରହିଥିଲା।
ନୀଲମ୍ କ୍ଲେର୍ ଜଣେ ଭାରତୀୟ ନେନାଟୋଲୋଜିଷ୍ଟ୍, ଯେ ନିଓନାଟାଲ୍ ଇନ୍‌ଟେନ୍‌ସିଭ୍ କେୟାର୍ ଓ ଭେଣ୍ଟିଲେସନ୍ ଉପରେ କାମ ପାଇଁ ଜଣାଶୁଣା । ନିଓନାଟାଲ୍ ସେବାକୁ ଉନ୍ନତ କରି, ଖୁବ୍ ସାନ ସମୟ ଆଗରୁ ଜନ୍ମ ଶିଶୁଙ୍କ  ୧୦୦୦ ଗ୍ରାମ୍‌ରୁ କମ୍  ବଞ୍ଚିବା ହାର ୯୦ ପ୍ରତିଶତକୁ ବଢ଼ାଇବାର ଶ୍ରେୟ ତାଙ୍କୁ ଦିଆଯାଏ । ୨୦୧୪ରେ, ଔଷଧ ଓ ନିଓନାଟୋଲୋଜିରେ ତାଙ୍କ ଅବଦାନ ପାଇଁ, ଭାରତ ସରକାର ତାଙ୍କୁ ତୃତୀୟ ସର୍ବଶ୍ରେଷ୍ଠ ବେସାମରିକ ସମ୍ମାନରେ ସମ୍ମାନିତ କରିଥିଲେ । ଜୀବନୀ ଛାଞ୍ଚ: ନୀଲମ୍ କ୍ଲେର୍ ଜମ୍ମୁ ଓ କାଶ୍ମୀରର ଶ୍ରୀନ‌ଗରରେ ଜନ୍ମ ହୋଇଥିଲେ ଓ ଶ୍ରୀନ‌ଗରର ପ୍ରେଜେଣ୍ଟେସନ୍ କନ୍‌ଭେଣ୍ଟ୍ ବିଦ୍ୟାଳୟରେ ନିଜର ଶିକ୍ଷା ଜୀବନ ଆରମ୍ଭ କରିଥିଲେ । ବୃତ୍ତି ପାଇଁ ଡାକ୍ତରୀ ଚୟନ କରି ସେ ଚଣ୍ଡୀଗଡର ପୋଷ୍ଟ୍‌ଗ୍ରାଜୁଏଟ୍ ଇନ୍‌ଷ୍ଟିଚ୍ୟୁଟ୍ ଅଫ୍ ମେଡ଼ିକାଲ୍ ସାଇନ୍ସ୍ ଏଣ୍ଡ୍ ରିସର୍ଚ୍ଚ୍‌ରେ ଶିଶୁରୋଗରେ ସ୍ନାତ୍ତକୋତ୍ତର ଲାଭ କରିଥିଲେ । ପରେ ସେ କୋପେନ୍‌ହାଗେନ୍ ବିଶ୍ୱବିଦ୍ୟାଳୟରେ ନେନାଟୋଲୋଜିରେ ଅଧିକ ପଢ଼ିବା ପାଇଁ ଡେନ୍‌ମାର୍କ୍‌ର କୋପେନ୍‌ହାଗେନ୍ ଯାଇଥିଲେ । ପେଶାଗତ ଜୀବନ କୋପେନ୍‌ହାଗେନ୍‌ରୁ ଫେରିବା ପରେ, କ୍ଲେର୍ ତାଙ୍କ ପେଶାଗତ ଜୀବନ ୩୧ ମଇ ୧୯୮୮ରେ ଭାରତର ନୂଆଦିଲ୍ଲୀରେ ସାର୍ ଗଙ୍ଗା ରାମ ହସ୍‌ପିଟାଲ୍‌ରେ ଯୋଗଦେଇ ଆରମ୍ଭ କରିଥିଲେ । ସେ ନିଜର ୨୬ ବର୍ଷର କର୍ମ ଜୀବନରେ, ଡାକ୍ତରଖାନାରେ ନିଓନାଟୋଲୋଜି ବିଭାଗ ଖୋଲିବା ସ‌ହ ସେଠରେ ଅଧ୍ୟକ୍ଷ ପଦରେ ଅଛନ୍ତି । ସେ ମଧ୍ୟ ସୌଦି ଆରବର ଗିଜାନ୍‌ରେ କିଙ୍ଗ୍ ଫହାଦ୍ ୟୁନିଭର୍ସିଟି ହସ୍‌ପିଟାଲ୍‌ରେ ଭ୍ରାମ୍ୟମାଣ ପରାମର୍ଶଦାତା ଥିଲେ ଓ ଯୁକ୍ତରାଷ୍ଟ୍ରର ୱିସ୍‌କନ୍‌ସିନ‌ସ୍ଥିତ ମିଲ୍‌ୱକି ଶିଶୁ ଡାକ୍ତରଖାନାରେ ନିଓନାଟୋଲୋଜି ବିଭାଗ ସ‌ହ ସଂଯୁକ୍ତ ଥିଲେ । ବର୍ତ୍ତମାନ ସେ ନିମ୍ନଲିଖିତ କାର୍ଯ୍ୟାଳୟରେ ଅଛନ୍ତି । ଜାତୀୟ ନିଓନାଟୋଲୋଜି ଫୋରମ୍‌ରେ ସଭାପତି । ପୋଷଣ ସମ୍ବନ୍ଧିତ ପ୍ରଶ୍ନରେ ଅନ୍‌ଲାଇନ୍ ସେବାରେ  ରେ ପରାମର୍ଶଦାତା । ଜାତୀୟ ନିଓନାଟୋଲୋଜି ଫୋରମ୍‌ଦ୍ୱାରା ପ୍ରକାଶିତ ତ୍ରୈମାସିକ ପତ୍ରିକା ଜର୍ଣ୍ଣାଲ୍ ଅଫ୍ ନିଓନାଟୋଲୋଜିରେ ସମ୍ପାଦକ ।   ୨୦୧୦ର ସଂଗଠନ ଅଧ୍ୟକ୍ଷ । ଦକ୍ଷିଣ ପୂର୍ବ ଏସୀଆରେ ମୃତ୍ୟୁକୁ ପ୍ରତିରୋଧ କରିବା ପାଇଁ ନିପୁଣ କମିଟିର ସଭ୍ୟ ଆମେରିକୀୟ ଶିଶୁରୋଗ ଏକାଡ଼େମୀ ର ମୁଖ୍ୟ ପରାମର୍ଶଦାତା  ଶିଶୁର ଶ୍ୱାସ ସାହାଯ୍ୟକାରୀ ।   ସେ ମଧ୍ୟ ବ‌ହୁତ ସ୍ତରରେ ଜାତିସଂଘ ଆନ୍ତର୍ଜାତୀୟ ଶିଶୁ ଦରକାରୀ ପାଣ୍ଠି ଓ ବିଶ୍ୱ ସ୍ୱାସ୍ଥ୍ୟ ସଂଘ ସ‌ହ ନିଓନାଟୋଲୋଗି ସେବା କ୍ଷେତ୍ରରେ ବ‌ହୁତ କ୍ଷେତ୍ରରେ ଭାଗୀଦାର ଅଛନ୍ତି । ସେ ସ୍ୱାସ୍ଥ୍ୟ ଓ ପରିବାର ନିୟୋଜନ ବିଭାଗରେ ନୂତନ ଜନ୍ମ ଓ ଶିଶୁ ସ୍ୱାସ୍ଥ୍ୟ କାର୍ଯ୍ୟନୀତିରେ ପ୍ୟାନେଲ୍ ସଭ୍ୟ ଥିଲେ । ସାମାଜିକ କାର୍ଯ୍ୟକ୍ରମରେ ମଧ୍ୟ, ଡଃ କ୍ଲେର୍ ର ସ୍ୱସ୍ଥ୍ୟ ସେବାରେ ସଭାପତି ଅଛନ୍ତି ।
ଗଜପତି ବୀରକିଶୋର ଦେବ  (୨ ଜୁଲାଇ ୧୯୨୯ - ୮ ଜୁଲାଇ ୧୯୭୦) ପୁରୀର ଗଜପତି ମହାରାଜା ଥିଲେ  । ସେ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବୀରକିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖୋର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୀରକିଶୋର ଦେବ ୧୯୨୯ ମସିହାର ଜୁଲାଇ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମଚନ୍ଦ୍ର ଦେବ ଓ ପତ୍ନୀଙ୍କ ନାମ ସୂର୍ଯ୍ୟମଣୀ ପାଟମହାଦେବୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପୁଅ ଦିବ୍ୟସିଂହ ଦେବ, ବର୍ତ୍ତମାନ ପୁରୀର ମହାରାଜା ଏବଂ ତାଙ୍କ ଜ୍ୱାଇଁ ବିକ୍ରମ କେଶରୀ ଦେଓ ଓ ନାତି ଅର୍କ କେଶରୀ ଦେଓ ଓଡ଼ିଆ ରାଜନୀତିଜ୍ଞ । ରାଜନୈତିକ ଜୀବନ ବୀରକିଶୋର ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆନ୍ତର୍ଜାତିକ ଅନୁବାଦ ଦିବସ, ବିଶ୍ୱସ୍ତରରେ ଅନୁବାଦକମାନଙ୍କ କାମକୁ ସ୍ୱୀକୃତି ଜଣାଇବା ନିମନ୍ତେ ପାଳିତ ହେଉଥିବା ଏକ ଦିବସ । ଏହା ବାଇବେଲର ଅନୁବାଦକ ସେଣ୍ଟ ଜେରୋମଙ୍କର ଶ୍ରାଦ୍ଧାବାର୍ଷିକୀ, ୩୦ ସେପ୍ଟେମ୍ବର ଦିନ ପାଳନ କରାଯାଏ । ଇତିହାସ ୧୯୯୧ ମସିହାରୁ ଆନ୍ତର୍ଜାତିକ ଅନୁବାଦକ ସଂଘଦ୍ୱାରା ଏହି ଦିବସ ପାଳିତ ହେଉଛି । ଆନ୍ତର୍ଜାତିକ ଅନୁବାଦକ ସଂଘ, ୧୯୫୩ ମସିହାରେ ସ୍ଥାପିତ ହୋଇଥିଲା । ୨୦୧୭ ମସିହା ମେ ମାସ ୨୪ତାରିଖରେ ମିଳିତ ଜାତିସଂଘରେ ୩୦ ସେପ୍ଟେମ୍ବର ଦିନ ଆନ୍ତର୍ଜାତିକ ଅନୁବାଦ ଦିବସ ପାଳନ କରିବା ଏକ ପ୍ରସ୍ତାବ ପାସ କରାଯାଇଥିଲା । ୨୦୨୨ ମସିହାରେ ଆନ୍ତର୍ଜାତିକ ଅନୁବାଦ ଦିବସର ବାର୍ତ୍ତା ଥିଲା ବାଧା ରହିତ ଦୂନିଆ ।
ଆଫ୍ରିକାନ ଟିକ ବାଇଟ ଫିଭର ବା ଏଟିବିଏଫ  (ଇଂରାଜୀ ଭାଷାରେ / ) ଏକ ଜୀବାଣୁ ସଂକ୍ରମଣ   ରୋଗ ଯାହା ଟିକ   କାମୁଡ଼ିବା ଯୋଗୁ ବ୍ୟାପିଥାଏ  । ଜ୍ୱର, ମୁଣ୍ଡ ବିନ୍ଧା, ମାଂସପେଶୀ ଯନ୍ତ୍ରଣା ଓ ରାସ ଆଦି ଏ ରୋଗରେ ଦେଖାଯାଏ । ଟିକ କାମୁଡ଼ା ସ୍ଥାନଟି ଲାଲ ଦେଖାଯାଏ ଓ ଏହାର ମଧ୍ୟ ଭାଗଟି କଳା ପଡ଼ିଥାଏ । ଟିକ କାମୁଡ଼ିବାର ୪୦୧୦ଦିନ ପରେ ରୋଗ ଆରମ୍ଭ ହୁଏ । ଏହି ରୋଗ ପ୍ରାୟ ଜଟିଳ ହୁଏନାହିଁ, କ୍ୱଚିତ୍ୱ ରିଆକ୍ଟିଭ ଆର୍ଥ୍ରାଇଟିସ   ହୁଏ । କେତେକ ଲୋକଙ୍କର କୌଣସି ଲକ୍ଷଣ ଦେଖାଯାଏ ନାହିଁ । ରିକେଟସିଆ ଆଫ୍ରିକି   ଜୀବାଣୁ ଯୋଗୁ ଏହି ରୋଗ ହୁଏ । ଆମ୍ବଲିଓମା ଟିକ   ସାହାଯ୍ୟରେ ଏ ରୋଗ ବ୍ୟାପିଥାଏ । ବଡ଼ ଘାସ ବା ବୁଦାରେ ଏହି ଟିକ ବାସ କରନ୍ତି । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । କଲଚର   କରି ଓ ପଲିମରେଜ ଚେନ ରିଆକସନ   ବା ଇମ୍ମୁନୋଫ୍ଲିରିସେନ୍ସ   ସାହାଯ୍ୟରେ ନିଶ୍ଚିତ କରାଯାଏ । ଏହି ରୋଗ ବିରୁଦ୍ଧରେ କୌଣସି ଟିକା   ପ୍ରସ୍ତୁତ ହୋଇନାହିଁ । ଟିକ କାମୁଡ଼ା ନିବାରଣ ନିମନ୍ତେ ଚର୍ମକୁ ସବୁବେଳେ ଡିଇଇଟି   ବା ପେର୍ମେଥ୍ରିନ   ମିଶ୍ରତ କପଡ଼ା ଘୋଡ଼େଇ ରଖାଯାଏ । ଏହାର ଚିକିତ୍ସା ସମ୍ପର୍କୀୟ ପ୍ରମାଣ ଅତ୍ୟନ୍ତ ସୀମିତ । ଡକ୍‌ସିସାଇକ୍ଲିନ ଔଷଧ ଦେଲେ କିଛି ଉପକାର ମିଳେ । କ୍ଲୋରାମ୍ଫେନିକଲ୍, ଆଜିଥ୍ରୋମାଇସିନ ମଧ୍ୟ ବ୍ୟବ‌ହାର କରାଯାଇପାରେ । ବିନା ଚିକିତ୍ସାରେ ରୋଗ ଉପଶମ ହୋଇଯାଏ । ସବ-ସାହାରା ଯାଉଥିବା ଲୋକଙ୍କୁ ସାଧାରଣତଃ ସବ-ସାହାରା ଆଫ୍ରିକା , ୱେଷ୍ଟ ଇଣ୍ଡିଜ   ଓ ଓସେନିଆ   ଦେଶମାନଙ୍କରେ ଏହି ରୋଗ ଦେଖାଯାଏ । ସବ-ସାହାରା ଯାଉଥିବା ଲୋକଙ୍କୁ ପରିବ୍ରାଜକମାନଙ୍କୁ ସାଧାରଣତଃ ଏହି ରୋଗ ହୁଏ । ଅଧିକାଂଶ ସଂକ୍ରମଣ ନଭେମ୍ବର ଓ ଏପ୍ରିଲ ମାସ ମଧ୍ୟରେ ହୁଏ । ଏ ରୋଗ ମହାମାରୀ ଆକାର ଧାରଣ କରିପାରେ । ସନ ୧୯୧୧ରେ ପ୍ରଥମେ ଏହି ରୋଗର ବର୍ଣ୍ଣନା ଦେଖିବାକୁ ମିଳେ । ଏହି ଆଫ୍ରିକାନ ଟିକ ବାଇଟ ଫିଭର ରୋଗକୁ ସ୍ପଟେଡ ଫିଭର   ରୋଗ ଅନ୍ତର୍ଭୁକ୍ତ କରାଯାଏ । ଏହାକୁ ଭୁଲକ୍ରମେ ମେଡିଟେରାନିଆନ ଫିଭର   କୁହାଯାଉଥିଲା ।
ରଙ୍ଗ୍ ନମ୍ବର, ୨୦୦୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଫୁଲ୍ଲ ଚନ୍ଦ୍ର ମହାପାତ୍ର । ଆଲୋକ ରାୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବବି ଇସ୍‌ଲାମ୍ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିହିର ଦାସ, ଶ୍ରୀତମ ଦାସ, ପିଣ୍ଟୁ ନନ୍ଦ, ଜ୍ୟୋତି ମିଶ୍ର, ହର ପଟ୍ଟନାୟକ, ସରୋଜ ଦାସ, ପ୍ରଦ୍ୟୁମ୍ନ ଲେଙ୍କା, ସୁରେଶ ବଳ, ରବି ମିଶ୍ର, ମୋନାଲିସା, ବନମାଳି ପାଣ୍ଡିଆ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ ଶ୍ରୀତମ ଦାସ ପିଣ୍ଟୁ ନନ୍ଦ ଜ୍ୟୋତି ମିଶ୍ର ହର ପଟ୍ଟନାୟକ ସରୋଜ ଦାସ ପ୍ରଦ୍ୟୁମ୍ନ ଲେଙ୍କା ସୁରେଶ ବଳ ରବି ମିଶ୍ର ମୋନାଲିସା ବନମାଳି ପାଣ୍ଡିଆ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସ୍‌ଲା । ଗିରିଧାର ଗମାଙ୍ଗ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଭୁ କିଶୋର, ନସୀର ଆସି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦିଲାରା ହାନିଫ ପୂର୍ଣ୍ଣିମା  ଜନ୍ମ:  (1981-07-11)ଜୁଲାଇ ୧୧, ୧୯୮୧   ଜଣେ ବଙ୍ଗଳାଦେଶୀ ଅଭିନେତ୍ରୀ, ସେ ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ ଅଭିନୟ କରନ୍ତି । ପୂର୍ଣ୍ଣିମା ୧୯୯୭ ମସିହାରେ ବଙ୍ଗଳା କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଏ ଜୀବନ ତୁମର ଆମର କଥାଚିତ୍ର ଜରିଆରେ ଅଭିନୟ ଦୁନିଆରେ ପ୍ରବେଶ କରିଥିଲେ । ନିର୍ଦ୍ଦେଶକ ଜାକିର ହୁସେନ ତାଙ୍କୁ ପ୍ରଥମ ସୁଯୋଗ ଦେଇଥିଲେ । ପୂର୍ଣ୍ଣିମାଙ୍କୁ ୨୦୧୦, ୨୦୧୨ ଏବଂ ୨୦୧୩ରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲ । ସେ କଥାଚିତ୍ର ଜଗତରେ ଅଭିନୟ କରିବା ବ୍ୟତୀତ ବଙ୍ଗଳାଦେଶର ବିଭିନ୍ନ ଦୂରଦର୍ଶନରେ ମଧ୍ୟ କାର୍ଯ୍ୟ କରିଛନ୍ତି । ଜନ୍ମ ଦିଲାରା ହନିଫ ପୂର୍ଣ୍ଣିମା ୧୯୮୧ ମସିହା ଜୁଲାଇ ୧୧ ତାରିଖରେ ବଙ୍ଗଳାଦେଶର ଚିତ୍ତଗଙ୍ଗଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହେଉଛନ୍ତି ମହମ୍ମଦ ହନିଫ ଏବଂ ମାଆ ସୁଫିଆ ବେଗମ । ପୂର୍ଣ୍ଣିମାଙ୍କର ରେଖା ହନିଫ ଏବଂ ଦିଲ୍‌ରୁବା ହନିଫ ନାମରେ ଦୁଇଜଣ ଭଉଣୀ ଅଛନ୍ତି । ପେଶା ପୂର୍ଣ୍ଣିମା ୧୯୯୭ ମସିହାରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ବଙ୍ଗଳା କଥାଚିତ୍ର ଏ ଜୀବନ ତୁମର ଆମର ଜରିଆରେ ସେ ବଙ୍ଗଳା କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଅଭିନୟ ଜଗତରେ ପ୍ରବେଶ କରିବାବେଳେ ଜୁନିଅର ସ୍କୁଲରେ ପଢ଼ୁଥିଲେ । ସେ ୨୦୦୩ ମସିହାରେ ରିଆଜଙ୍କ ସ‌ହ ମନର ମଝେ ତୁମି ବଙ୍ଗଳା କଥାଚିତ୍ରରେ ଅଭିନୟ କରିଥିଲେ । ଚାଷୀ ନ‌ଜ୍‌ରୁଲ୍ ଇସ୍‌ଲାମଙ୍କ ନିର୍ଦ୍ଦେଶନାରେ ବଙ୍ଗଳାଦେଶ ସ୍ୱାଧୀନ ହେବାର କାହାଣୀକୁ ନେଇ ନିର୍ମିତ କଥାଚିତ୍ର ମେଘର ପର ମେଘରେ ଦିଲାରା ହନିଫ ପୂର୍ଣ୍ଣିମା ଅଭିନୟ କରିଥିଲେ, ଯାହାକି ୨୦୦୪ ମସିହାରେ ମୁକ୍ତିଲାଭ କରିଥିଲା । ଏହାପରେ ସେ ରବୀନ୍ଦ୍ରନାଥ ଠାକୁରଙ୍କ କ୍ଷୁଦ୍ରଗଳ୍ପ ସୁବାଶିନୀ ଉପରେ ନିର୍ମିତ ଚଳଚ୍ଚିତ୍ର ଶୁଭରେ ଅଭିନୟ କରିଥିଲେ । ୨୦୦୪ ମସିହାରେ ସେ ସୁବାଶିନୀ ଗଳ୍ପ ଉପରେ ଆଧାରିତ ଅନ୍ୟ ଏକ ଚଳଚ୍ଚିତ୍ର ଶାସ୍ତିରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଅନେକ ସମୀକ୍ଷକମାନେ ପ୍ରଶଂସା କରିଥିଲେ । ୨୦୦୬ ମସିହାରେ ଶୁଭ ନାମରେ ଅନ୍ୟ ଏକ କଥାଚିତ୍ର ମୁକ୍ତିଲାଭ କରିଥିଲା, ଯେଉଁଥିରେ ଦିଲାରା ପୂର୍ଣ୍ଣିମା ଜଣେ ମୂକ ଝିଅ ଭୂମିକାରେ ଅଭିନୟ କରିଥିଲେ । ଏହାପରେ ସେ ଅନେକ ସଫଳ ଚଳଚ୍ଚିତ୍ରରେ କାର୍ଯ୍ୟ କରିଥିଲେ । ୨୦୦୬ରେ ହୃଦୟର କଥା, ୨୦୦୮ ମସିହାରେ ଆକଶ ଛୁଆ ଭଲବସା, ୨୦୧୦ରେ ପରାଣ ଯାଏ ଯୋଲିଆରେ ଆଦି ସଫଳ କଥାଚିତ୍ର ଗୁଡ଼ିକରେ ସେ ଅଭିନୟ କରିଥିଲେ । ହନିଫ ପୂର୍ଣ୍ଣିମାଙ୍କୁ ତିନିଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ୨୦୧୦ ମସିହାରେ ମାଟିର ଠିକଣା, ୨୦୧୧ରେ ଆଇ ଲଭ୍ ୟୁ ଏବଂ ୨୦୧୩ରେ ଜଜ୍ ବାରିଷ୍ଟର ପୋଲିସ୍ କମିଶନର୍ କଥାଚିତ୍ର ପାଇଁ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ବ୍ୟକ୍ତିଗତ ଜୀବନ ୨୦୦୭ ମସିହାରେ ପୂର୍ଣ୍ଣିମା ବିବାହ କରିଥିଲେ । ସେ ଅହମ୍ମଦ ଫହାଦ ଜମାଲ ନାମକ ଜଣେ ବଙ୍ଗଳାଦେଶୀ ବ୍ୟବସାୟୀଙ୍କୁ ୪ ନଭେମ୍ବର ୨୦୦୭ରେ ବିବାହ କରିଥିଲେ । ଉଭୟ ଦମ୍ପତିଙ୍କର ଗୋଟିଏ ଝିଅ ଅଛି । ସେମାନେ ତାଙ୍କର ଝିଅର ନାମ ଆର୍ଷିଆ ଉମାଇଜା ରଖିଛନ୍ତି ।
ମୁଳୁ ଶାନ୍ତା  (ମୃତ୍ୟୁ: ୧୨ ସେପ୍ଟେମ୍ବର ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ଓ ନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୁଳୁ ଶାନ୍ତାଙ୍କ ବାପାଙ୍କ ନାମ ନନ୍ଦ ଶାନ୍ତା ଓ ପତ୍ନୀଙ୍କ ନାମ ଚନ୍ଦ୍ରମା ଶାନ୍ତା । ରାଜନୈତିକ ଜୀବନ ମୁଳୁ ଶାନ୍ତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ମୁଳୁ ଶାନ୍ତା ୧୯୮୨ ମସିହାର ସେପ୍ଟେମ୍ବର ୧୨ ତାରିଖରେ ମୃତ୍ୟୁବରଣ କରିଥିଲେ ।
ରହିଚି ରହିବି ତୋ 'ରି ପାଇଁ, ୨୦୦୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ପ୍ରାଭାଂଶୁ ସାମନ୍ତରାୟ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ମାମା ମିଶ୍ର । ଉଷାସୀ ମିଶ୍ର, ବିଜୟ ମହାନ୍ତି, ନମ୍ରତା ଦାସ, ଅନିତା ଦାସ, ଶ୍ରୀତମ ଦାସ, ପ୍ରଦ୍ୟୁମ୍ନ ଲେଙ୍କା, ହରିହର ମହାପାତ୍ର, ସୁମନ, ସଲିଲ ମିତ୍ର, ଜୟୀରାମ ସାମଲ, କୁନା ତ୍ରିପାଠୀ, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଉଷସୀ ମିଶ୍ର ମାମା ମିଶ୍ର ବିଜୟ ମହାନ୍ତି ନମ୍ରତା ଦାସ ଅନିତା ଦାସ ଶ୍ରୀତମ ଦାସ ପ୍ରଦ୍ୟୁମ୍ନ ଲେଙ୍କା ହରିହର ମହାପାତ୍ର ସୁମନ ମହାରଣା ସଲିଲ ମିତ୍ର ଜୟୀରାମ ସାମଲ କୁନା ତ୍ରିପାଠୀ ବିଜୁ ବଡ଼ଜେନା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଓ ପ୍ରାଭାଂଶୁ ସାମନ୍ତରାୟ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଅଶୋକ କୁମାର ବଳ  (ଜନ୍ମ: ୧୯ ଜୁଲାଇ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ  । ଅଶୋକ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କୋରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ। ଜନ୍ମ, ପରିବାର ଓ ଶିକ୍ଷା ଅଶୋକ କୁମାର ବଳ ୧୯୬୩ ମସିହାର ଜୁଲାଇ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରହ୍ମାନନ୍ଦ ବଳ ଓ ପତ୍ନୀଙ୍କ ନାମ ସୁଧାଞ୍ଜଳି ବଳ । ତାଙ୍କର ଶିକ୍ଷାଗତ ଯୋଗ୍ୟାତା ବାଣିଜ୍ୟରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଅଶୋକ କୁମାର ବଳ ଓଡ଼ିଶା ରାଜନୀତିରେ ବିଜୁ ଜନତା ଦଳ କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଅଟଳ ବିହାରୀ ଆଚାର୍ଯ୍ୟ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୩୭ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅଟଳ ବିହାରୀ ଆଚାର୍ଯ୍ୟ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଇଉକାଲିପଟାସ  ( , ବା , ଉଦ୍ଭିଦିକ ନାମ ) ହେଉଛି ଏକ ଚିରହରିତ ଦ୍ରୁମ  । ଏହା ପୃଥିବୀର ସବୁ ଜଳବାୟୁରେ ବଢ଼ିପାରେ। ଏହାର ଉତ୍ପତ୍ତିସ୍ଥଳ ହେଉଛି ଅଷ୍ଟ୍ରେଲିଆ । ଏହା ୩୦ରୁ ୫୫ ମିଟର  (୯୮ରୁ ୧୮୦ ଫୁଟ) ଉଚ୍ଚ ହୋଇଥାଏ । ସବୁଠାରୁ ଉଚ୍ଚ  (୯୦.୭ ମିଟର) ଇଉକାଲିପଟାସ ତାସମାନିଆରେ ଦେଖାଯାଇଛି  । ଆଗରୁ ତାସମାନିଆରେ ଏହାଠାରୁ ଉଚ୍ଚ ୧୦୧ ମିଟରର ଗଛ ଥିଲା ବୋଲି କେହି କେହି କହିଥାନ୍ତି । ତାସମାନିଆ ଓ ଅଷ୍ଟ୍ରେଲିଆ ଛଡ଼ା ଏହା ଇଉରୋପ, ପର୍ତୁଗାଲ, ଦକ୍ଷିଣ ଆଫ୍ରିକା, ନିଉଜିଲାଣ୍ଡ, ଆମେରିକା, ହାୱାଇ, ମାକାରୋନେସିଆ ଓ କକେସସ ଆଦି ସ୍ଥାନରେ ମଧ୍ୟ ଦେଖିବାକୁ ମିଳେ । ସ୍ୱରୂପ ବର୍ଣ୍ଣନା ଏହି ଗଛରୁ ବାରମ୍ବର ଫଡ଼ା ଫଡ଼ା ହୋଇ ବଳ୍କଳ ବାହାରିଥାଏ। ପତ୍ର ଗୁଡ଼ିକ ବିପରୀତ ଆବର୍ତୀ, ଅଠାଳିଆ ଓ ଏହାର ଲମ୍ବ ୬ରୁ ୧୫ ସେ.ମି. ହୋଇଥାଏ। ପାକଳ ପତ୍ର ଗାଢ଼ ସବୁଜ ରଙ୍ଗର ହୋଇଥାଏ। ଏହାକୁ ଦଳିଲେ ଏକପ୍ରକାର ସୁଗନ୍ଧ ବାହାରେ। ଏହାର କଢ଼ ଗୁଡ଼ିକ ନଟୁ ଆକାରର ଏବଂ ଏହାର କଢ଼ ଅଗରେ ଏକ ଟୋପି ରହିଥାଏ। ଲହୁଣୀ ରଙ୍ଗର ଫୁଲଗୁଡ଼ିକ ଗୋଟି ଗୋଟି ହୋଇ ଫୁଟିଥାଏ ଓ ଏଥିରୁ ଅତି ସୁଗନ୍ଧଯୁକ୍ତ ମହୁ ଜାତ ହୋଇଥାଏ। ଫଳ ଗୁଡ଼ିକୁ ଟାଣୁଆ ଓ ୧.୫ରୁ ୨.୫ ସେ.ମି. ବ୍ୟାସଯୁକ୍ତ ହୋଇଥାଏ। ଗୋଟିଏ ଫଳରେ ୩ରୁ ୬ ଗୋଟି ମଂଜି ରହିଥାଏ। ଏହାର ଚେର ମାଟି ଭିତରେ ବହୁତ ଗଭୀରତାକୁ ଯାଇଥାଏ। ଫରାସୀ ଉଦ୍ଭିଦ ବିଜ୍ଞାନୀ ଜ୍ୟାକସ ଲାବିଲାରଡେରେ   ଏହି ଗଛକୁ ପ୍ରଥମେ ଚିହ୍ନଟ କରିଥିଲେ।   ( 6643) ସେ ଏହି ଗଛକୁ ରେଚେର୍ଚେ ଉପସାଗରୀୟ ଅଂଚଳରୁ ଆବିଷ୍କାର କରିଥିଲେ । ଉପଯୋଗ କାଠ ଇଉକାଲିପଟାସ ଗଛର କାଠ ହଳଦିଆ ବାଦାମୀ ମିଶା ରଙ୍ଗର ଓ ଓଜନିଆ, ଏହାକୁ ପ୍ରକ୍ରିୟାକରଣ କରିବା ସହଜସାଧ୍ୟ ନୁହେଁ। ଏହା ସେତେ ଶକ୍ତ ନ ହେଲେବି ବିଭିନ୍ନ କାଠ କାମ, ବାଡ଼, ଖୁଣ୍ଟ ଇତ୍ୟାଦିରେ ବ୍ୟବହାର କରାଯାଇଥାଏ। ଗନ୍ଧ ତୈଳ ଏହାର ପତ୍ରରୁ ରାସାୟନିକ ପଦ୍ଧତିରେ ଗନ୍ଧତୈଳ  (ଇଉକାଲିପଟାସ ତୈଳ ବା ନୀଳଗିରି ତେଲ) ପ୍ରସ୍ତୁତ କରାଯାଏ । ନୀଳଗିରି ତେଲ ଉତ୍ପାଦନରେ ଚୀନ ସବୁଠାରୁ ଆଗୁଆ। ଏହି ତୈଳର ବିଭିନ୍ନ ଚିକିତ୍ସୀୟ ଉପଯୋଗ ରହିଛି। ଏହାଛଡ଼ା ଏହା ସୁଗନ୍ଧ ତେଲ, ଜୈବ-କୀଟନାଶକ ଓ ଜୀବାଣୁ ନାଶକ ଗୁଣ ମଧ୍ୟ ରହିଛି। ଜଡ଼ିବୁଟି ଚା ତାସମାନିଆରେ ଏହାର ପତ୍ରରୁ ଚା ପ୍ରସ୍ତୁତ କରି ପିଆଯାଏ। ମହୁ ଇଉକାଲିପଟାସ ତେଲରୁ ମହୁମାଛିମାନେ ମକରନ୍ଦ ସଂଗ୍ରହ କରି ଯେଉଁ ମହୁ ତିଆରି କରନ୍ତି ତାହା ଗୁଣକାରୀ ଓ ସୁଗନ୍ଧଯୁକ୍ତ ହୋଇଥାଏ। ସମ୍ବନ୍ଧିତ ବର୍ଗ ଅନେକ ଉଦ୍ଭିଦ ବିଜ୍ଞାନୀଙ୍କ ମତରେ ଇ ଗ୍ଲୋବୁଲସ ବର୍ଗ ଭିତରେ ନିମ୍ନ ଲିଖିତ ଉପବର୍ଗ ଆସିଥାନ୍ତି। . ,. - . -  ' . , ଏହାକୁ ମେଲବୋର୍ଣର ଉଦ୍ଭିଦ ଉଦ୍ୟାନ ତାସମାନୀୟ ଗୁଳ୍ମ ବଗିଚା ମାନିଥାନ୍ତି କିନ୍ତୁ ରାଜକୀୟ ଉଦ୍ଭିଦ ଉଦ୍ୟାନ ସିଡ଼ନୀ ଏହା ମାନେନାହିଁ। ଏଠାରେ ଏଇ ଚାରିଗୋଟି ଉପବର୍ଗକୁ ଅଲଗା ଅଲଗା ବର୍ଗ ବୋଲି ଧରାଯାଏ।
ଉଲିପ୍ରିସ୍ଟଲ ଆସେଟେଟ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଏଲ୍ଲା/ ) ଏକ ଔଷଧ ଯାହା ଆଶୁ ଜନ୍ମ ନିରୋଧ   ଓ ଜରାୟୁ ଫାଇବ୍ରଏଡ   ରୋଗ ଚିକିତ୍ସାରେ ଦିଆଯାଏ  । ଆଶୁ ଜନ୍ମ ନିରୋଧ ନିମନ୍ତେ ଏହା ଯୌନ ସଙ୍ଗମର ୧୨୦ ଘଣ୍ଟା ମଧ୍ୟରେ ବ୍ୟବ‌ହାର କରିବା ଆବଶ୍ୟକ । ଫିବ୍ରଏଡ ଚିକିତ୍ସାରେ ଏହା ୬ ମାସ ପର୍ଯ୍ୟନ୍ତ ଦିଆଯାଇପାରେ ।ଏହା ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅଇ, ଥକ୍କାଣ ଓ ଉଦର ଯନ୍ତ୍ରଣା ହୋଇପାରେ । ଗର୍ଭାବସ୍ଥାରେ ଏହା ଦିଆଯିବା ଉଚିତ ନୁହେଁ । ଏହା ସିଲେକ୍ଟିଭ ପ୍ରୋଜେସ୍ଟିରନ ରିସେପ୍ଟର ମୋଡ୍ୟୁଲେଟର     ଶ୍ରେଣୀର ଔଷଧ । ଏହା ପ୍ରୋଜେସ୍ଟେରନର   ପ୍ରଭାବକୁ ପ୍ରତିରୋଧ କରି ଡିମ୍ବ କ୍ଷରଣ   ବନ୍ଦ କରାଏ । ଯୁକ୍ତରାଷ୍ଟ୍ର ଆମେରିକାରେ ୨୦୧୦ ମସିହାରେ ଡାକ୍ତରୀ ବ୍ୟବ‌ହାର ନିମନ୍ତେ ଉଲିପ୍ରିସ୍ଟଲ ଆସେଟେଟ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟରେ ଏହାର ଏକ କୋର୍ଷର ମୂଲ୍ୟ ସନ ୨୦୧୫ରେ ୧୭ ପାଉଣ୍ଡ ଥିଲେ । ଗର୍ଭ ସମ୍ଭାବନା ଥିବା ମହିଳାଙ୍କୁ ଏହା ଦେବାକୁ ଅନେକ ଉପଦେଶ ଦିଅନ୍ତି ।
ବତୂଲ ବେଗମ ଜଣେ ଭାରତୀୟ ରାଜସ୍ଥାନୀ ଲୋକଗୀତ ଗାୟିକା । ସେ ରାଜସ୍ଥାନର ଜୟପୁରର ଅଧିବାସୀ । ସେ ମୁଖ୍ୟତଃ ରାଜସ୍ଥାନୀ ଲୋକଗୀତ ମାଣ୍ଡ୍ ଓ ଭଜନ ପରିବେଷଣ କରିଥାନ୍ତି; ଯାହା ପାଇଁ ତାଙ୍କର ଆନ୍ତର୍ଜାତୀୟ ସ୍ତରରେ ମଧ୍ୟ ପ୍ରସିଦ୍ଧି ରହିଛି । ସେ ଢୋଲ, ଢୋଲକ ଏବଂ ତବଲା ଭଳି ବାଦ୍ୟଯନ୍ତ୍ର ମଧ୍ୟ ବଜାନ୍ତି । ୬୯ ବର୍ଷ ବୟସରେ ୨୦୨୨ ମସିହାର ଆନ୍ତର୍ଜାତୀୟ ମହିଳା ଦିବସ ଅବସରରେ ତାଙ୍କୁ ଭାରତ ସରକାରଙ୍କଦ୍ୱାରା ୨୦୨୧ ମସିହା ପାଇଁ ନାରୀ ଶକ୍ତି ପୁରସ୍କାର ପ୍ରଦାନ କରାଯାଇଥିଲା । ଶିକ୍ଷା ବେଗମ ବତୂଲଙ୍କ ଗାଆଁରେ ବିଦ୍ୟାଳୟ ନଥିବାରୁ ତଥା ପାରିବାରିକ ସ୍ଥିତି ହେତୁ ସେ ଅଧିକ ପଢ଼ିପାରିନଥିଲେ, କେବଳ ୫ମ ଶ୍ରେଣୀ ଯାଏଁ ପଢ଼ିଥିଲେ, ମାତ୍ର ବିଭିନ୍ନ ଲୋକମାନଙ୍କ ସହିତ ମିଶିବା ଫଳରେ କିଛି କିଛି ଜ୍ଞାନ ଆହରଣ କରିଥିଲେ । ସଙ୍ଗୀତରେ ରୁଚି ଥିବାରୁ ସେ ଘରୁ ହିଁ ବାଦ୍ୟଯନ୍ତ୍ର ବଜାଇବା ଶିଖିଥିଲେ ଏବଂ ଗାଆଁ ମନ୍ଦିରରେ ଢୋଲ ବଜେଇବା ତଥା ଭଜନ ପରିବେଷଣ ଆରମ୍ଭ କରିଥିଲେ । ସେ ମୁସଲାମନ ଧର୍ମର ହୋଇଥିବାରୁ ତାଙ୍କୁ କେବେକେବେ ବାରଣ କରାଯାଇଥିଲା, ମାତ୍ର ସେ ଏହି କାର୍ଯ୍ୟରୁ ବିରତ ହୋଇନଥିଲେ । ଲୋକଗୀତ ସେ ଭଜନ ଓ ରାଜସ୍ଥାନୀ ଲୋକଗୀତ ମାଣ୍ଡ୍ ପରିବେଷଣ କରିଥାନ୍ତି । ୨୦୨୨ ମସିହା ସୁଦ୍ଧା ସେ ପ୍ୟାରିସ୍, ସ୍ପେନ୍, ବାର୍ସଲୋନା, ମୋନକା, ଟୁନିଜା, ଇଟାଲୀ ଭଳି ପାଖାପାଖି ୨୫ରୁ ଅଧିକ ଦେଶ ଭ୍ରମଣ କରି ମାଣ୍ଡ୍ ଗୀତ ଓ ଭଜନ ପରିବେଷଣ କରିଛନ୍ତି । ଜୟପୁରରେ ସେ ପିଲାମାନଙ୍କୁ ଭାରତୀୟ ଲୋକଗୀତ ଶିକ୍ଷା ଦେଇଥାନ୍ତି, ଯେଉଁଠି ପିଲାମାନେ ସଙ୍ଗୀତ ଶିକ୍ଷା କରିବାକୁ ତାଙ୍କ ଘରକୁ ଆସିଥାନ୍ତି ।
କୁଇନ୍, ୨୦୨୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କନ୍ଦୋଇ । ଅଭିନେତ୍ରୀ ବର୍ଷା ପ୍ରିୟଦର୍ଶିନୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବର୍ଷା ପ୍ରିୟଦର୍ଶିନୀ, ଜୟଜିତ ଦାସ ଏବଂ ଲିପ୍ସା ମିଶ୍ର । ହରିହର ମହାପାତ୍ର, ପପି ସନ୍ତୁକା, ଉଷସୀ ମିଶ୍ର ପ୍ରମୁଖ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବର୍ଷା ପ୍ରିୟଦର୍ଶିନୀ - ଆରୋହୀ ଜୟଜିତ ଦାସ - ଆୟୁଷ ହରିହର ମହାପାତ୍ର ଲିପ୍ସା ମିଶ୍ର ଉଷସୀ ମିଶ୍ର ପପି ସନ୍ତୁକା ପ୍ରଦୀପ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଗୀତିକାର ଅରୁଣ ମନ୍ତ୍ରୀ ଓ ଜୟନ୍ତ ଦାସ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଇରା ମହାନ୍ତି ଭଳି କଣ୍ଠଶୀଳ୍ପିମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସିନ୍ଥିରୁ ସିନ୍ଦୂର ଅଳପ ଦୂର, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅରୂପ ନନ୍ଦ । ରଣଜିତ ବାରିକ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବିଦ୍ୟାଧର ସାହୁ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ପ୍ରଭାସ ଷଡ଼ଙ୍ଗୀ, ରୁମି, ପ୍ରିୟଙ୍କା, ଲକି, ଅସୀତ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରଭାସ ଷଡ଼ଙ୍ଗୀ ରୁମି ପ୍ରିୟଙ୍କା ଲକି ଅସୀତ ପତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟାଧର ସାହୁ ।
ପାଳଙ୍ଗ ଏକ ପ୍ରକାର ଶାଗ । ଏହାର ବହୁତ ଔଷଧୀୟ ଗୁଣ ଅଛି । ବ୍ୟବହାର ପାଳଙ୍ଗ ଶାଗରେ ଭଜା ପ୍ରସ୍ତୁତ ହୁଏ । ଓଡ଼ିଆ ରାନ୍ଧଣାରେ ଏହା ଛଡା ପକୁଡି, ବରା, ରାଇ, ତରକାରୀ ଇତ୍ୟାଦିରେ ମଧ୍ୟ ପାଳଙ୍ଗ ବ୍ୟବହାର ହୁଏ । ବିଶେଷତଃ ଖଟା ପାଳଙ୍ଗ ତରକାରୀ ତିଆରି କରିବା ପାଇଁ କାମରେ ଲାଗେ । ରୋଷେଇ ପ୍ରଣାଳୀ ଓଡ଼ିଆ ରାନ୍ଧଣାରେ ସାଧା ପାଳଙ୍ଗକୁ କାଟି, ଭାଜି, ଖାସି ମାଂସ ସହିତ ମିଶାଇ ଭଜା ଓ ତରକାରୀ ପ୍ରସ୍ତୁତ ହୁଏ ।
ଗ୍ରହଣ ଖଣ୍ଡିଆ,  (ଇଂରାଜୀ ଭାଷାରେ କ୍ଳେଫ୍ଟ ଲିପ୍ ବା କ୍ଳେଫ୍ଟ ପ୍ୟାଲେଟ୍ ବା ଓରୋଫେସିଆଲ କ୍ଳେଫ୍ଟ ଯଥାକ୍ରମେ ବା ବା ), ଏକ ରୋଗ ସମୂହ ଯେଉଁଥିରେ ଓଠରେ ଫାଙ୍କ  (ସି.ଏଲ) ଥାଏ ବା ପ୍ୟାଲେଟରେ  (ସି.ପି) ଫାଙ୍କ ଥାଏ ବା ଉଭୟ ଏକାଠି  (ସି. ଲ.ପି) ଥାଆନ୍ତି  । ଓଠ ଖଣ୍ଡିଆ ଉପର ଓଠରେ ଦେଖାଯାଏ ଓ ଏହା ନାକକୁ ମଧ୍ୟ ବ୍ୟାପିପାରେ । ଏହି ଖଣ୍ଡିଆ ଏକ ପାର୍ଶ୍ୱରେ ହୁଏ ବା ଉଭୟ ପାର୍ଶ୍ୱରେ ହୁଏ ବା ମଝିରେ ହୁଏ । କ୍ଳେଫ୍ଟ ପ୍ୟାଲେଟ ରୋଗରେ ତାଳୁରେ ଫାଙ୍କ ଥାଇ ନାକ ଓ ପାଟି ଏକାକାର ହୋଇଯାଏ । ଖାଇବା ଅସୁବିଧା, ଶୁଣିବା ଅସୁବିଧା ଓ ବାରମ୍ବାର ମଝିକାନ ସଂକ୍ରମଣ ଏହି ରୋଗ ଯୋଗୁ ହୁଏ । ପ୍ରାୟ ଅଧାରୁ କମ ରୋଗୀଙ୍କର ଏହି ରୋଗ ସହିତ ଅନ୍ୟ ରୋଗ ସହବନ୍ଧିତ ହେବା ଦେଖାଯାଏ । ଗର୍ଭାବସ୍ଥାରେ ଶିଶୁର ବିକାଶ ସମୟରେ ମୁଖର ତନ୍ତୁମାନେ ସଂଯୁକ୍ତ ହୋଇ ନ ପାରିବାରୁ ଏହି ରୋଗ ହୁଏ । ଏଗୁଡ଼ିକ ଏକ ପ୍ରକାର ଜନ୍ମଗତ ଦୋଷ ଯୋଗୁ ହୁଏ । ଏହାର କାରଣ ଅଜଣା । କେତେକ ଅବସ୍ଥା ଏହି ରୋଗ ହେବାର ସହାୟକ ହୁଅନ୍ତି ଯଥା ଗର୍ଭାବସ୍ଥାରେ ଧୂମ୍ରପାନ, ଡାଏବେଟିସ, ବୟସାଧିକ୍ୟ ମାଆ ଓ ବାତ ନିମନ୍ତେ ବ୍ୟବହୃତ କେତେକ ଔଷଧ । ଅଧିକାଂଶ ସମୟରେ ଗର୍ଭାବସ୍ଥାରେ ଅଲ୍ଟ୍ରାସୋନୋଗ୍ରାଫି ସାହାଯ୍ୟରେ ଏହି ରୋଗ ଧରାପଡ଼େ। ଅପରେସନଦ୍ୱାରା କ୍ଳେଫ୍ଟ ପ୍ୟାଲେଟ୍ ଓ କ୍ଳେଫ୍ଟ ଲିପ୍ ସଫଳତାର ସହିତ ଚିକିତ୍ସା କରାଯାଏ ଜନ୍ମର ଅଳ୍ପ କିଛି ମାସ ମଧ୍ୟରେ କ୍ଳେଫ୍ଟ ଲିପ ଓ ୧୮ମାସ ମଧ୍ୟରେ କ୍ଳେଫ୍ଟ ପ୍ୟାଲେଟ ଅପରେସନ କରାଯାଏ । ବାକ୍ ଚିକିତ୍ସା ଓ ଦାନ୍ତ ଯତ୍ନ ମଧ୍ୟ ଆବଶ୍ୟକ ହୋଇପାରେ । ବିକଶିତ ଦେଶରେ ପ୍ରତି ଏକ ହଜାର ନବଜାତ ଶିଶୁଙ୍କ ମଧ୍ୟରୁ ଜଣେ ବା ଦୁଇ ଜଣଙ୍କୁ ଏହି ରୋଗ ହୁଏ । ସି ଏଲ ରୋଗ ମହିଳାଙ୍କ ଅପେକ୍ଷା ପୁରୁଷମାନଙ୍କୁ ଦୁଇଗୁଣ ଅଧିକ ହୁଏ କିନ୍ତୁ କେବଳ ସିପି ମହିଳାଙ୍କୁ ଅଧିକ ହୁଏ । ସନ ୧୯୯୦ରେ ଏହି ରୋଗ ମୃତ୍ୟୁ ୭,୬୦୦ ଥିବାବେଳେ ଏସଏନ ୨୦୧୩ରେ ଏହା କମିଯାଇ ୩୩୦୦ ହୋଇଥିଲା । ପୂର୍ବରୁ ଏହାକୁ ଇଂରାଜୀ ଭାଷାରେ  କୁହାଯାଉଥିଲା  କିନ୍ତୁ ଏହା ଶୃତିକଟୁ ହେବା ଯୋଗୁ ନାମ ପରିବର୍ତ୍ତନ କରିଦିଆଗଲା ।
୨୨ ଡିସେମ୍ବର ୨୦୧୮ ତାରିଖରେ ଇଣ୍ଡୋନେସିଆର ବାନ୍ତେନ ତଥା ଲାପୁଂଗ ଅଂଚଳର ସମୁଦ୍ର ଉପକୂଳରେ ଅନକ କ୍ରାକଟାଊ ଆଗ୍ନେୟଗିରି ବିସ୍ଫୋରଣ ପରେ ଏକ ସାମୁଦ୍ରିକ ସୁନାମୀ ଆସିଥିଲା । ଏହି ସୁନାମୀ ଯୋଗୁଁ ଅତି କମରେ ୪୨୬ ନିହତ ହୋଇଥିଲେ ଏବଂ ଅନେକ ଆହତ ହୋଇଥିଲେ । ଏହି ସୁନାମୀ ଉପରୋକ୍ତ ଆଗ୍ନେୟଗିରି ବିସ୍ଫୋରଣ ପରେ ସମୁଦ୍ର ତଳେ ହୋଇଥିବା ଏକ ଭୂସ୍ଖଳନଦ୍ୱାରା ଉତ୍ପନ ହୋଇଥିଲା । ତା ' ପର ଦିନ ଅର୍ଥାତ ୨୩ ଡିସେମ୍ବର ୨୦୧୮ ଦିନ ଅନେକାଂଶ  (ଦକ୍ଷିଣ-ପଶ୍ଚିମ କ୍ଷେତ୍ର) ସମୁଦ୍ର ମଧ୍ୟକୁ ଚାଲିଯାଇଥିଲା  । ପୃଷ୍ଠଭୂମି ପୃଥିବୀର ପ୍ରଶାନ୍ତ ମହାସାଗରରେ ଥିବା ଅଗ୍ନି ବଳୟ ଉପରେ ଇଣ୍ଡୋନେସିଆ ଦ୍ୱୀପପୁଂଜ ଅବସ୍ଥିତ ଅଟେ । ଏହା ଅନେକ ସମୟରେ ଉଚ୍ଚ ଆବୃତ୍ତି   ଭୂମିକମ୍ପ ଅନୁଭବ କରିଥାଏ । ୧୨୭ଟି ସକ୍ରିୟ ଜ୍ୱାଳାମୁଖୀ ଏହି ଦ୍ୱୀପପୁଂଜରେ ଅଛି । ସେଥିରୁ ଏକ ହେଉଛି ଅନକ କ୍ରାକଟାଊ  ଶାବ୍ଦିକ ରୂପ କ୍ରାକଟାଊର ଶିଶୁ   । ଏହା ସୁନ୍ଦା ସମୁଦ୍ର ପ୍ରଣାଳୀ ମଧ୍ୟରେ ଅଛି । ଏଥିରେ ୧୯୨୭ ଓ ତା ପୂର୍ବରୁ ୧୮୮୩ ଖ୍ତୀଷ୍ଟାବ୍ଦରେ ବିସ୍ଫୋରଣ ହୋଇଥିଲା  ଏହି ୧୮୮୩ ବିସ୍ଫୋରଣ ଇତିହାସରେ ଲିପିବଦ୍ଧ ଅଗ୍ନି ଉତ୍ପାତ ଭିତରେ ସହୋଠାରୁ ବଡ଼ ବୋଲି ଧରାଯାଏ   । ଏହି ସୁନାମୀ ଅସିବାର କିଛି ମାସ ପୂର୍ବରୁ ହିଁ ଅନକ କ୍ରାକଟାଊର ଗତିବିଧିରେ ବୃଦ୍ଧି ଦେଖା ଯାଇଥିଲା । ୨୧ ଡିସେମ୍ବର ୨୦୧୮ ଦିନ ଦୁଇ ମିନିଟ ବିସ୍ଫୋଟରେ ୪୦୦ ମିଟର ଉଚ୍ଚ ପାଉଁଶ ବାଦାଲ ସୃଷ୍ଟି ହୋଇଥିଲା । ସୁନାମୀ ଇଣ୍ଡୋନେସିଆ ସରକାରଂକ ଆଗ୍ନେୟଗିରି ସର୍ଭେ ସଂସ୍ଥାର ରେକର୍ଡ଼ ଅନୁସାରେ ୨୨ ଡିସେମ୍ବର ୨୦୧୮ ଦିନ ଦିନ ବାରଟାରୁ ସଂଧ୍ୟା ଛଅଟା ମଧ୍ୟରେ ମୋଟ ରୂପେ ୪୨୩ଟି ବିସ୍ଫୋରଣ ଅନକ କ୍ରାକଟାଊରେ ଆସିଥିଲା । ସ୍ଥାନୀୟ ସମୟ ରାତି ନଅଟା ତିନି ମିନିଟରେ ପ୍ରବଳ ଭୂମିକମ୍ପ ତଥା ବିସ୍ଫୋରଣ ହୋଇ ଆଗ୍ନେୟଗିରିଟିର ଦକ୍ଷିଣ ପଶ୍ଚିମ ଭାଗ ସମୁଦ୍ରରେ ଜଳମଗ୍ନ ହୋଇଥିଲା ଓ ତାର ଉଚ୍ଚତା ୩୩୮ ମିଟରରୁ ୧୧୦ ମିଟରକୁ ଖସି ଆସିଥିଲା । ସ୍ଥାନୀୟ ସମୟ ୨୧:୨୭ରେ ଆଗ୍ନେୟଗିରି ନିକଟବର୍ତ୍ତୀ ବାନ୍ତେନ ତଥା ଲାପୁଂଗ ଇଲାକାରେ ସାମୁଦ୍ରିକ ସୁନାମୀ ମାଡି ଆସିଥିଲା । ଏହାର ଢେଉର ଉଚ୍ଚତା ଦୁଇ ମିଟରରୁ ତେର ମିଟର ଯାଏ ହୋଇଥିଲା ।